
Scăderea de prestigiu a Ardealului 


-Nici odată nu mi-a fost dat în viață să asist la o mai sgudui- 
toare acțiune a legendei în sufletul deaproapelui, ca acum trei ani 
când cu verificarea mandatului d-lui luliu Maniu în cel dintâi Parla- 
ment al României întregite. Scena a fost în adevăr impresionantă. La 
pronunțarea numelui d-lui Maniu, Camera întreagă ca atinsă de-o ba- 
ghetă magică a tresărit, deputaţii Sau ridicat în picioare din toate 
părțile, barierele partidelor Sau frânt și-o frenetică însuflețire unisonă 
Sa revărsat subt vasta cupolă a Ateneului... 

Era legenda, perfida legendă cu tot cortegiul ei de strălucirì 
mincinoase. 

Mi-aduc aminte, un sentiment de swai compătimire ma cu- 
prins în mijlocul bucuriei generale. Eram dintre puţinii oameni care 

“stăteau pe-acele bănci conștient că Parlamentul țării mele și cu et 
întreagă opinia publică este “prada unei urâcioase mistificări, După o 
observație migăloasă de două decenii și mai ales după confirmările 
recente dela prezidenția Consiliului dirigent, conștiința mea îmi spu- 
nea limpede că șeful partidului național nu are nimic din ștofa ma- 
rilor 'îndrumători politici, nimic din rostul deschizătorilor de drumuri 
la zile de mari răspântii. De-aceea mă biruiă trişteța și resimțeam în 
suflet o penibilă apăsare morală. Mă gândeam, cum bietul popor ro~ 
mânesc, după atâta amar de suferinți.tot își mai permite încă luxul 
iluziilor optice pentru-ca nu peste mult, experiența lui îndurerată să 
înregistreze o nouă decepție. Priveam împrejur, vedeam obraji con- 
gestionați de entusiasm, aspecte curate de emoţii patriotice risipite cu 
profuziune de dragul unei himere și-am părăsit incinta Camerei co- 
-plegit de sensația antipatică pe care ţi-o lasă totdeauna pălmuirea 
brutală a adevărului... 

Subt răscolirea acestor reflecții am luat parte atunci la discu- 
țiile comitetului executiv al partidului național, care în obișnuitele 
ședințe interminabile examina și nu mai isprăvea cu situația politică 
a țării. Pentru ori-ce spirit limpede se vedea drumul care era de ur- 
mat. Vechiul regat era la un punct nou al evoluției sale politice. Obo- 

sit de jocul. destul de frivol al partidelor politice din trecut, cu su- 
fletul înviorat de bucuria proaspătă a unirii, se îndrepta spre Ardeal, 
acordându-i un nelimitat credit politic, exagerând proporţiile, nesoco- 
tind realitatea și acceptând salvarea dela frații desrobiți. Era în ade- 
văr un aspect unic de autoflagelare la toți oamenii conducători ai 
României vechi, care subt impulsul opiniei publice păreau a se da la 
o parte, asociindu-se și dânșii la ecoul general: Să vie Ardelenii! 
Era evident, că o astfel de platformă politică rar ofere istoria unui 
neam. In asemenea împrejurări, ce-ar fi fost mai logic, pentru un om 
conștient de propria valoare și dornie să-și realizeze. planurile con- 
structive, decât hotărîrea bărbătească de-a luă în mână frânele con- 
ducerii șia începe în ceasul potrivit opera pozitivă? Aceste consta- 
tări erau înțelese de toți și dacă nu mă înșel, alături de alții, le-am 
făcut și eu însumi obiectul unei analize stăruitoare.. 

Domnul Iuliu Maniu, ma îndrăznit să ia răspunderea situației. 
După aplauzele frenetice ale Camerei, după sgomotoasele manifestații 
de pretutindeni, asaltat din toate. părţile, înconjurat de-o bună voință 
unanimă și susținut de toți prietenii, eră chemat la cârmă ca un sal- 
vator al neamului. Bietul nostru coleg, era așa de mic atunci! Cu-o 
candoare de timiditate inocentă înlăturând insistențele partizanilor, 
neînțelegând că sunt cărțile Ardealului pe care le joacă cu nehotări- 
rea lui, fără să deschidă vre-o perspectivă, fără să lumineze vre-un 
orizon, redevenit întrai lui: numai: stângaciul advocat provincial, a- 
scunzându- și ambiția după o aparență de modestie banală, în nepu- 
ința absolută a unei explicaţii politice s'a declarat incapabil să for- 
meze guvernul și a împins pe planul întâi, cum se știe, personalitatea 
imprecisă a d-lui Alexandru Vaida. 

A fost primul moment de destrămare a legendei. Opinia pu- 
blică a înghițit pilula amară, încercând o vădită depresiune. 


% 
% ko 


Guvernarea haotică care a urmat e o pagină cunoscută de toți. 
Lipsit de ori-ce program de acțiune, desorientat în problemele interne, 
afişând un cras diletantism de fie-care clipă, guvernul d-lui Vaida a 
risipit în câteva luni de zile tot capitalul politic al Ardealului acumu- 
lat -decenti dearândul în sufletul acestei țări. Câteva acte dé guvern, 
câteva. păşiri parlamentare de pe banca ministerială, câteva certificate 
de gospodărie ciudată au fost deajuns ca lumea să sufere o dure- 
roasă și rapidă rectificare... Aparențele acestei cârmuiri care însemnă 
o necontestată diminuție cerebrală față de trecut și-o reală scădere . 
de ordin moral, — pe lângă o stricăciune adusă țării, măcinau zilnic. 
prestigiul ardelenilor în noua aşezare de stat. Pe urma decepției 
sdrobitoare sau îngropat credințe frumoase şi-a revenit în circulaţie 
ierarhia valorilor de ieri. 

Care-a fost rolul d-lui Iuliu Maniu pe vremea când și-a împins 
„partidul la guvernarea țării, lăsându-i toate răspunderile şi neluând 
d-sa personal nici una din ele asupra sa? Nu cunoaște nimeni acest 

rol. Afară de câteva cuvinte anodine la tribună, afară de sfaturile 
spuse în umbră și la ureche, gândirea partidului ma fost cu nimic 
fructificată. Dorind a perpetua parcă ideia guvernării sale dela Sibiiu, 
dintrun spirit de- inerție sau cu un scop lăturalnic nemărturisit, d-sa 
și-a menținut și pe mai departe calitatea de președinte al Consiliu- 
lui dirigent, până în ziua când propriul său partid împotriva . voinței 
șefului a hotărît cu multă energic desființarea acestui organ “inutil. 

Ne luând parte la guvernare atunci când partidul său girà afa- 
.cerile țării, care este măcar rezultatul acţiunilor d-sale, în opera de 
canalizare și coordonare a curentelor politice din fară? A apropiat în 
acest timp. partidul naţional de alte formațiuni - politice, a încheiat a- 
corduri favorabile, a creat legăminte pentru ziua de mâine? — Nimic 
nu se știe, nimic nu se vede. 

Când guvernul d-lui Vaida în starea anarhică generală a trebuit 
să plece dinaintea steagului roșu care se agita pe calea Victoriei, 
conștiința publică a rămas amărâtă ca țrezindu- -se din beţia unui. vis 
plin de făgăduinți. 

Al doilea moment, când a fost stășiat vălul de vraje a legendei. 

$ * să x . 

Desfăşurarea de mai tîrziu este încă în amintirea tuturora. 
Partidul național, grație unei conduceri acefale, a mers înainte din 
greșală în greșală, din pierdere în pierdere. 

l Călăuzit de pofte mari și de inteligențe mici s'a cufundat văzând 
cu ochii într'o singurătate politică stearpă pentru el, păgubitaare pentru 
țară. Aruncându-se în opoziție pe vremea guvernului Averescu, la ale 
cărui alcătuiri pozitive ma luat parte, profesând în Parlament un 
criticism sgomotos copiat după  obstrucţiile dela Budapesta, căl- 
când în picioare tradiţiile de cuviință și distinsa sfială ardelenească, 
matadorii dlor Vaida-Maniu au răspândit o” impresie stranie cu ati- 
tudinile lor. Din acest timp li se trag și primele începuturi de velei- 
tăți separatiste. Prinși de valul unei opoziții înăcrite, nemulțumiți că 
nu participă la guvernare în care se obișnuiseră să vadă o ploaie de 
beneficii pe vremea Consiliului dirigent, aceşti patrioți ai Ardealului 
de ieri, au socotit că la doi ani după unire pot acoperi cu insultele 
lor tara- -mamă cu toate așezămintele ei. Va rămâne, în adevăr, sarcina 
istoriografului de mâine să descifreze psihologia tulbure a acestei 
nemaăturități politice, dublate de-o penibilă ingratitudine morală. 

Paralel cu cele dintâi sughițuri de regionalism sau prezentat și 
grave simptome de manie a pertractărilor la adversarii noştri. Trebuie 
să recunoaştem în această ramură de activitate aptitudinile netăgăduite 
ale dlui lulu Maniu. D-sa în cei trei ani dela alipirea Ardealului, nu- 
mai mare risipitor de energie întelectuală n'a fost.. În Parlament mwa 
venit nici ca spiritul codificator al- necesităților naționale, cum îl 
indica rostul său de șef al unui partid, nici măcar na isbutit să. dea: 
sinteza limpede a trebuinţelor unei provincii. Pierzându-se în preocu- 
pări mărunte, brodând o retorică sălcie pe-un fond mohorît, ma mani- 
festat decât o permanentă predilecție pentru chestiunile de regulament: 

Toate luptele mari, în care sg răscoleau pasiuni și se aruncau adevăruri 
crude, au trecut alături de d. Maniu., ne putându-i smulge nici-un 
strop de căldură, nici-un accent de sinceritate. Păstrând aceiaș linie 
de „corectitudine formală care nu angajază cutele adânci ale sufletului, 
cu aceleaș aiere de seninătate foarte vecină cu inocența de spirit, 
d-sa era într'o continuă rezervă, se tot păstra pentru ziua de mâine, 
pierzând din vedere că zilele trec, legendele se sfarmă și viața își 
cere zilnic jertfele ei implacabile. În schimb însă d. luliu Maniu a 
pertraciat cu toată lumea. Ce strașnică elasticitate de principii şi 
câtă desorientare nu s'au desprins din aceste târguieli. Timp de trei 
ani ma fost partid politic cu care gentil, curtenitor, plin de atențiuni, 
şeful celor „o sută“ să nu fi lungit vorba asupra târgului. Liberalii 
wau ajuns la preț, d. lorga și-a manifestat repede oroarea pentru 
„debitanții de brînză“, generalul Averescu plictisit a pus capăt ne- 
sfârșitelor îngăimări, în vreme ce d. Mihalache cu-o răbdare adevărat 
țărănească e la sfârşitul îndurărilor. sale ... În cursul acestor negoţuri, 
firește, partidul naţional din Ardeal, ca ori-ce marfă dusă prea des la 
târg, a suferit o neîncetată diminuție de prestigiu. “Lună cu lună,. 
aproape zi cu zi, sar putea demonstra cu călindarul în mână curba 
pe. care o descrie căderea unui organizm dela culme spre prăpastie. 

“După toate aceste, ca atmosfera de îngropăciune să fie com- 
plectă, mai trebuia şi-un act de violentă nesocotită a conștiinței 
obștești, un moment de eclipsă totală a bunului simț politic. Ni s'a 
dat din prilejul încoronării prin abstinența partidului naţional și ce-a 
fost mai şău, prin manifestul lancat cu atâta vâlvă. Cetiţi ziarele dela 
Budapesta cu toată beţia romantică stârnită de domnii Vaida-Maniu, 
cumpăniţi reconfortarea sufletească a dușmanilor noștri pe urma acestor 
ponegriri de ţară, pipăiţi inoportunul conflict cu Ungaria în care ne-a 
târât grandilocvența regionaliştilor dela noi şi întrebaţi-vă cam ce a 
mai rămas din refrenul de-acum trei ani, când Camera României între- 
gite sa ridicat ca un:singur om să aplaude în d. luliu Maniu ideia: 
„Să vie Ardelenii?“ ... ` 

Că șefii „se mai sbat, comunicatele lor apar încă, celebrităţi de 
provincie mai răguşesc pe la adunări, în vreme ce fostul candidat de 
primministru își face intrarea în Brașov în trăsură trasă de șase cai 
şi primeşte buchețele de flori dela domnișoarele de acolo, toate aceste 
sunt perfect adevărate, dar seamănă grozav a înmormântare. 

Legenda a murit. O undă de scepticism dureros sa abătut în su- 
flete după entusiasmul de ieri. Jucători hazardaţi au risipit o comoară. 
Ardealul, declasat politicește pe urma acestor risipiri, plătește scump 
răscumpărarea realității. Nar fi nici o mirare, dacă subt presiunea 
acestor triste descoperiri postume, cutare bătrân cărturar ardelean, un 
venerabil canonic dela Blaj de pildă, parafrazând dictonul roman pe 
urma pierderilor lui Pùblius Quintilius Varrus, l-ar apostrofa pe şeful 
naționalist cu accente de patetică tânguire cipariană: 

— Ce-ai făcut cu legiunile Ardealului, domnule Iuliu Maniu? 

De sigur nu e o plăcere să faci aceste "constatări și cel care le. 
serie îndeplinește o datorie de spovedanie publică ce și-a impus, — 
întruntând cu liniște droaia de supărări și puhoiul' de insulte. Dar re- 
alitatea trebuie privită în față, fiindcă pe ruinele legendei este datoria 
noastră a celor de aici să recucerim prestigiul Ardealului și să dăm 
- acestui colț de pământ cuvenitul loc de cinste în conducerea politică 
a ţării. 

OCTAVIAN GOGA. 


Di 


KARLSBAD*) 


Sunt fără niănăr, mutre somnolente 
De ambe sexe, valuri nesfirșite 
Trec spre isvor, stomacuri obosite 
Din cele cinci diverse continente. . 


Par uh cavou arcadele boltite 

Subt ziduri sure, reci, indiferente, 

"Cind dintr'un colț răsună 'n vagi accente 
Un vals de Strauss cu note gîlgăite . .. 


Așa pe rind mulțimile s'adapă ... 
Pe urma lor și pasul meu s'abate, 
Da! Iată-l plin păharul meu cu apă... 


Incep. să-l beau și liniștea mea gravă 
Schițează parcă gestul lui Socrate 
Cind a sorbit din cupa de otravă! 


*) Ziarele noastre publică un concurs la un premiu peniru traducerea unei 
ode latinești medievale asupra Karlsbadului. Cetitorii nu se vor supăra dacă din 
acest prilej răsfoiesc în caietele mele de fost poet, cum ar zice adversarii mei şi 
public aceste impresii mai puţin clasice. O. G. 

Pi 


MARIENBAD 


* Ce bliîndă ești domestică pădure, 
Sub brazii tăi decenți nu mi se pare 
Că s'ar putea vocifera prea tare, 
Ori čar veni haiducii să mă fure. - 


` Bine crescută, mai asemănare R 
Cu coastele Carpaților obscure, ; 
“Unde e svori de clopot și secure 
Și unde iese ursul la plimbare... 


Și totuş pacea ta civilizată, 
Mi-a arătat cea mai cumplită fiară, 
Pădure tunsă, rasă, coațată .. . 


Vai, mam so uit vedenia burgheză : 
— Un neamf enorm pe-o bancă solitară, 
Işi inîngăiă nevasta lui obeză.. .. Pe 


FRANZENSBAD 


In dup'amiaza silnică de vară, 

I s'a făcut așa un gol în minte... 
Sunt fără șir imagini şi cuvinte 

Ce s'au pornit în juru-i să tresară. 


, 


Pe scaunul ei de lene sedentară 

O năpădesc aducerile-aminte ... 

... A Jost demult... La bal? ori înainte ?. . . 
Departe parcă picur'o ghitară ... . 


Incet, încet visării se supune, . 
Cînd înotînd în soorele — apune, 
O cioctrlie îşi înalță trilul.. .. 


Ea doarme lin... Dar într'o clipă, iată, 
Din vis femeia sare 'nfrigurată : 
— I se păruse ča fipat copilul... . 


OCTAVIAN GOGA 


m 

Triumful fascismului 


Mișcarea fascistă din Italia a ajuns ținta ultimă a năzu'nțelor 
sale politice: “guvernează. Triumful ma fost lipsit de oarecari mani- 
festări violente. Guvernul :de ieri al dlui Facta nu sa retras dela 
cârmă decât după primirea unui ultimatum în care erau cuprinse și 
alte avertismente decât cele politice. Legiunile dlui Mussolini, noul 
prim ministru al Italiei, au avut câteva ciocniri cu poliția; şi pe ici pe 
colo, au fost ocupate cu forța clădirile instituțiilor publice, întocmai . 
ca în vremurile îndrăsnețe și tulburi de revolutie. Aparenţele au 
fost însă înșelătoare. Fascismul ma avut nevoie să arunce în cumpăna 
unui: răsboi civil, forțele militare pe care, dealttel, le avea la îndemână: 
Sufletul întregei armate italiene era deopotrivă de câștigat pentru o 
cauză care isbucnea din adâncurile unui pătimaș patriotism. Regele, 
pe care năvala voluntarilor fasciști îl ridica și mai mult în prestigiu, 
privea cu simpatie o mișcare, puţin cam turbulentă, dar profund di- 
nastică. Păturile largi ale poporului manifestau pretutindeni, sau un 
sgomotos entusiasm, care lua proporțiile unor grandioase demonstrații 
publice, sau o tacită încuviințare, în plămădeala căreia se găsea câte- 
odată și frica de acțiune a: unor protivnici slabi, dar, de cele mai 
multe, ori, sentimentul unei solidarități tainice. l 

Întrun cuvânt, trupele fasciste ale Italiei wau urmat soarta gărzi- 
lor roșii din Rusia sovietică. De pe acoperișurile caselor nu sa tras 
cu mitraliera, străzile nau fost prefăcute în tranşee, și orașele mau cunos- 
cut teribilele asalturi cu granate de mână, 'subt groaza cărora a trăit 
luni de zile: Petrogradul, Moscova sau Odessa. 

"Nu se poate vorbi deci de o „lovitură de stat“. Nimic nu sa 
clintit din structura organică a regatului Italiei. Suveranul e aclamat 
pretutindeni. Parlamentul va fi convocat în scurtă vreme. Libertatea 
presei a fost _respectată. Politica externă a noului guvern urmează 
calea tăiată de mai "nainte, a unei conlucrări loiale între aliații de 
ieri. Nici-o apucătură de dictatură, înăuntru, nici-o tendință de aven- 
tură, în afară. 

“Triumful fascismului nu însemnează, cu toate acestea, iesita la 
înlocuire: a unui guvern printrun altul. E isbânda unei legitime stări 
sufletești și a unei concepții care a stat la temelia însăș a marelui 
răsboi “căruia i-am supravieţuit: o biruință a. ideei naționale. 

$ s * a 

Nu este în oale noastră să judecăm aci dacă mișcarea fascistă 
a câștigat în ceeace privește cucerirea țelurilor sale prin dobândirea 
atât de ușoară a puterei, sau dacă misiunea sa ar fi fost mai rodnică: 
rămânând un redutabil instrument de presiune, și deci de îndrumare, 
fată de politica generală a partidelor cari sar îi perindat la guvern. 
Oricum ar fi, evenimentul e plin de învățăminte, și nu ne vom da în 
lături de a le culege. 

Suntem nevoiţi s'o spunem, dar așa numita noastră „presă demo- 
crată“, aceea care afişează o însuflețită înțelegere pentru cele mai 
înaintate revendicări sociale,, nu privește fascismul cu ochi buni, şi 
din răscrucea de drumuri unde domiciliază, se uită la el: cam chioriş. 
Unele gazete din București, cari nutresc o vădită slăbiciune pentru: 
toate curentele populare și sunt gata să îmbrăţișeze orice pornire : 
sancționată de opinia publică, profesează o academică repulsiune față. 
de o mişcare "plină de avânt, de însufleţire și de energie, care a 
câștigat pe seama ei dreptul de a îndruma soarta Italiei, în consensul: 
aproape unanim al națiunei. Câre să fie pricina unei asemenea ciu- 
date atitudini? _ 

Dela o zi la alta, se îngrămădesc în jurul nostru, anumite feno- 
mene de umanitarism rău înțeles, cari ocrotesc toate posibilitățile de 
laşitate și de indolență. Din’ felul în care se pretinde, ca un drept 
cetățenesc, (0) a-tot-cuprinzătoare iertăciune pentru greșiții răsboiului, 
din tonul articolelor de ziar în cari tremură cu rost sau fără rost 
teama unor „complicații“, din tăcerea cu care se acopere chiar unele 
grave atingeri de demnităţei noastre naţionale, din toate părțile se 
picură cel puţin un strop de descurajare, o picătură de venin, un 
element de disoluție în bucuria obștească, curată și neprefăcută, care 
a urmat victoriosului răsboi al României. Scepticismul înăcrit faţă de 
marile adevăruri istorice ale acestei națiuni, nemulțumirile trecătoare 
ridicate la înălțimea unor insuportabile” calamităţi, scăderea simțului 
de sacrificiu personal, sunt tot atâtea: aspecte felurite ale unui marasm. 
care încearcă, în numele democrației și al pacifismului cu orice preţ, 
să cutropească toate câștigurile sufletești ale răsboiului. Sunt oameni: 
cari se tot străduiesc să arunce un gros văl de uitare asupra credințe- 
lor cari s'au închegat întro neclintită realitate de pe urma grelelor jertfe 
de sânge. Parcă mar fi fost nimic. Unirea Ardealului cu Țara-mamă s'a: 
hotărât așa, în mod quasi-sovietic, la Alba-Iulia, Bașarabia ne-a arun- 
cat-o în ' brațe numai și numai un concurs binevoitor de împrejurări, 
Bucovina a sosit și ea în costum de sărbătoare în această întâmplă- 
toare horă a Unirei, din care, evident, fiecare poate să se desfacă con- 
form „pactelor“ încheiate, dacă nu le mai place dănţuitorul de alături... 
Nici un respect pentru greaua tragedie a războiului și nici o mustrare 
pentru cei cari mau înțeles-o. In schimb o excesiv -de binevoitoare 
atenție, fără nici un control al discernământului, pentru orice năzuinţă. 
care pare să bâjbăie spre o „nouă orânduire socială“, 

lată cum se explică și puțina grije pe care o poartă unii din 
oamenii noștri politici unităței statului românesc, și cum sa putut în- ` 
tâmpla ca unii din gazetarii noștrii să găsească accente de înduioșată. 
apărare pentru „cetățeanul“ Max Goldstein, atentatorul dela Senat şi 
slujitorul prin crimă al unei „idei“ pe care, se zice, suntem datori so 
lăsăm să crească în voia ei. Trăim doar în era tuturor libertăților! 

x ” % 

Psihologia aceasta se aseamănă puțin cu aceea care stăpânea, a 

doua zi după încheerea armistițiului, cele câteva milioane de lup- 

tători din tranșee. Pretutindeni domnea convingerea că schimbarea to- 
talà pe care o purtase în germeni de. sânge cei -patru ani de uriașe 
“încăerare între popoare, nu avea să: cuprindă numai lărgimea hota- 
telor, ci va întipări mai ales o viață nouă în cuprinsul fiecărei țări 
în parte. Oboseala atâtor luni petrecute în noroiul Șanțurilor și în mi- 
-zeria traiului subt cerul liber, aspra școală a primejdiei de moarte în- 
fruntate la tot pasul, atâta suferință și atâtea lipsuri, înlesneau isbuc- 
nirea unor firești năzuinți pentru o existență mai bună. Un justificat: 
simțământ de mândrie a omului care și-a făcut o aspră datorie, schimba 
pe soldatul disciplinat întrun cetăţean demobilizat irascibil şi greu de 
“mulțumit. Infernul găurilor de subt pământ părea că duce spre drumul 
-revendicărilor sociale. 

Inceputul, furios, năvalnic și anarhic, dar fără urmare, l'a des- 

dănțuit Rusia lui Lenin. Ostașii de pe toate fronturile imperiului cari 
au întronat dictatura sovietelor, nu ştiau mare lucru din crezul comu- 
nist, și în mintea lor nu se putea cristaliza deosebirea dintre cele 
„două „concepții“ protivnice, aceea a lui Kerenski, pe care Pau răs- 
turnat și aceea a lui Trotzki, pe care-l primeau ca șef suprem al găr- 
zilor roșii; ceeace înțelegeau şi ceeace-i ademenea era făgăduiala păcei, 
a păcei cu orice condițiuni. Am avut şi noi prilejul să judecăm, pe 
frontul Moldovei, pricinele reuşitei bolşevismului, şi am putut zări fe- 
nomenul de „defaitism“ în toată desfăşurarea lui exagerată. 

| Intr'o măsură mai scăzută, gi dispoziţie sufletească o arătau 
și soldaţii întorși de pe fronturile țărilor învinse. In Austria, în Ger- 
mania, în Ungaria, trupele se înapoiau la vetre „sătule de război“, cu 
gălăgioase apucături anti-militariste, rupând adesea insignele gradelor 
lor, -— şi mai cu seamă ale superiorilor, — destășurând în locul stea- 
gului național pe care-l urmase pe câmpul de bătaie, un altul mai 
promițător, care ducea spre o așezare nouă a societăței. „Dictatura 
proletariatului“ era astfel aproape să triumfe în Austria, a fost înă- 
bușită în sânge în Germania, și a putut să trăiască, o grozavă şi ri- 
dicolă pagină de oroare, în Ungaria. 

Chiar în țările învingătoare svârcolirile „copiilor lui Lenin“ au 
ameninţat multă “vreme limiștea necesară pentru consolidarea izbânzii. . 
In Franţa, comunismul se avântase până la lovitura îndrăsneață a u- 
nei greve generale; în Italia, muncitorii ocupase cu forța fabricile, 
proclamând socializarea industriei, și cine nu-și aduce aminte că 

până și în România, steagul roșu ajunsese să fie suit, acum trei ani 
pe acoperişul tramvaielor din Capitală. 


* 
* * 


A urmat însă repede, — ce cuvânt urgisit! — piden, Foștii 
luptători de pe toate fronturile au priceput fără multă greutate 'că 
desorganizarea economică provocată de cataclismul .răsboiului nu în- 
găduia pe de-asupra și perturbarea orbecărei către imprecisele și: 
nouile idealuri umanitare. Dimpotrivă, cei cari se năpustiseră nerăb- 
dători să caute repede drumul către alte limanuri sociale, răsturnând 

și dezorganizând slabele puncte de sprijin pe care se mai susțineau po- 
poarele, vedeau cu groază deschizându-se înaintea ‘ochilor lor: haosul, 

Infernul rusesc: era de față; fiecare știa acum încotro duce dru- 
mul revoluțiilor sociale. Și împotrivirea a “început, “conștientă și dârză. 
Rând pe rând valui roşu, sa retras. Și din țările învinse, unde a în- 
ceput să încolțească ideea de revanșă, ca şi din tările învingătoare 
unde a biruit conștiința apărărei roadelor răsboiului. Unde sunt fră- 
mântările de-acum trei ani? Deoparte Germania stăpânită de un na- 
ționalism aproape brutal, Ungaria lăsată în mâna „maghiarilor cari se 
deşteaptă“ și Turcia legănată de -visul unei reconstituiri în granițele: 
sale auropâre. De partea cealaltă Franţa, care subt guvernarea intran- 
sigentă a lui Poincaré urmărește cu tenacitate executarea păcei pe 
care a câștigat-o prin biruinţa armatelor, Anglia care trece subt câr- 
muirea unui partid conservator, și Italia, unde sentimentul patriotic 
cristalizat în mișcarea fascistă, înfrânge toate piedicele din calea lui. 

Ideea naţională, pentru care a fost purtat cel mai crâncen răs- 
boi al lumei, reintră în drepturile sale. Naţiunile cari au sângerat 
pentru a câştiga putinţa unei închegări statornice în graniţele lor firești, 
nu pot compromite acest câștig, scump plătit, de dragul unor experi- 
mentări primejdioase, semnătoare de adevărate dezastre. Nici nu se 
putea altfel. Inlănțuirea -faptelor istorice se face, totuș, potrivit cu o 
implacabilă logică a stărilor sufletești. Imaginea sacră a Patriei, . pur- 
tată în toate colțurile rețelelor de sârmă, nu se putea întoarce 
tertelită în noroiul unei promiscuități internaţionale. 

lată pentruce, nici nu ne întrebăm dacă fascismul Italiei, — „cea! 
din urmă formă a acestei îndreptățite „reacțiuni“ — se va menţine sau: 
nu la guvern. Sămânța ideei a rodit, și fericită țara în care se mai 
poate culege elan și abnegaţie pe seama unei risipe de adevăr și de 
suflet. Sa vorbit şi la noi despre „fascismul“ care ne-ar trebui. Bine 
înțeles, — Doamne fereşte ! — fără exagerări.. Noi socotim că nu e 
încă nevoie de el. Bunul simț al poporului românesc a privit cu o. 
liniştită satisfacție înfrângerea totală a „bolșevicilor“ dela București, și 
pentru o asemenea limpezire a lucrurilor ma fost nevoie să se alcă- 
tuiască legiuni de apărători ai erdinei. Acelaș bun simț refuză astăzi 
să se asocieze tendințelor de dezagregare îndreptate împotriva unităței 
noastre naționale. Și, “mai presus de orice, plutește deasupra capetelor 
tuturora o atât de largă înțelegere instinctivă a destinelor acestui 
neam, încât, cu toată oroarea de „complicaţii“ pe care o manifestă 
unii din concetățenii noștri, vechea tradiţie ostășească se va înfățișa 
ori de câte ori va fi nevoie de apărarea “integrităței teritoriului nostru, 
la Tisa, la Nistru, la Dunăre. 

Jar dacă va fi nevoie de un „fascism“ împotriva urzitorilor de la- 
şitate sau a semănătorilor de separatism, — acest „fascism“ vom ști 
să-l servim chiar cu prețul câtorva `. . . exagerări. ' 


- ALEXANDRU A. HODOȘ. 

Pro domo 


Mi s'a trimis de către un prieten un număr din Gazeta Tran- 
silvaniei dela Braşov, în care un individ anonim mă. împroașcă cu-o 
ploaie de înjurături după bunul obicei al gazetelor de scandal. Nu'e - 
nici cel dintâi, nici cel din urmă. E liber să-și exercite meseria în 
dragă voie, fără nici o tulburare din partea noastră, înțurătura fiind 
în adevăr-un gen foarte puţin interesant. 

Nu mă voi poticni deci de considerațiile „politice“ ale tulbura- 
tului “cetățean, care după toate probabilitățile: nu va vota cu noi la 
alegerile viitoare, fiidcă subsemnatul s'a „unit cu dușmanii poporului“, 

a adus aici în Ardeal „lăcustele“ de peste munți etc. etc. Cu un cuvînt 
pi o nenorocire mare. Cetăţeanul va vota deci cu partidul național 
și discuţia s'a încheiat de astă dată cu un real profit pentru adver- 
sarii mei. Tot astiel dau câștig de cauză și constatării lansate de 
către organul d-lui Al. Vaida, că sunt un fost poet, mort deabinele și 
îngropat în toată legea la o vârstă nu tocmai înaintată. Nu opun nici 
o desmințire, fiind hotărît de pe vremea “când eram încă viu, ca în 
toate planurile literare să nu revendic pe seama mea rolul ingrat al 
miticului Orfeu, care cum se știe, avusese capriciul neapreciat de mine” 
de-a cânta pe seama ziarelor sălbatice. 

Este însă o insinuare ordinară la care mă opresc, fiindcă a mai 
fost trecută publicului și în ziarul Patria și-o văd turnată cu fine álu- 
` ziuni firește, și la Lupta din București, probabil din pana distinsului 
nostru confrate Honnigman, merituos” ziarist și dânsul. i 

E vorba de casa, — rect, „castelul“ dela Ciucea, — înfățișată 
“publicului ca o contravaloare a frământărilor mele politice. Nu stărui 
câtuș de puțin asupra obrăzniciei cu care se tipăresc astăzi toate ca- 
lomniile. Mi s'a părut atât de tocit ascuțișul vorbelor în presa noastră 
încât am crezut inutil și ridicol să spulber minciuni și să schițez 
gesturi de apărare. 

Acum încă infamia este categorică, fiindcă în Gazeta T7ransil- 
vaniei se vorbește de „castelul dela Ciucea“, ca de „preţul trădării“ 
mele, cu alte cuvinte stăpânesc un lucru de furat. Ei bine, ca să is- 
prăvesc odată pentru totdeauna cu acest soi de argumente, să punem 
la punct chestiunea pentru deplina lămurire a deaproapelui. Casa dela 
Ciucea împreună cu vre-o treizeci de pogoane am cumpărat-o înainte 
cu trei ani” prin Banca Agrară, cunoscuta citadelă economică a duş- 
manilor mei politici pe preţul de lei 280 mii. /ntreagă această sumă 
împreună cu toate dobânzile o datoresc și astăzi acestui - institut de 
credit, ai cărui patroni supăraţi, pe deoparte imi solicită în termeni ca- 
fegorici achitarea datoriei, pe de altă parte ei, proprietarii virtuali ai 

„castelului“, unde eu sunt astăzi numai locatar, tolerează în d 
lor răspândirea calomniei. ; 

Cred, că sa lămurit deci publicul și asupra prețului trădării mele 
și asupra corectitudinei delicaţilor mei adversari. 


Cd 

Fiindcă individul dela Gazeta d-lui Al. Vaida aduce vorba de: 
„foloase materiale“, declar aici să se știe că nu fac parte în această 
eră a „naţionalizărilor“ de tot felul din nici un consiliu de administraţie, 
refuzând până astăzi în mod programatic foarte multe propuneri de 
acest fel. Se vede că nici în această chestiune nu pot fi de acord cu 
detractorii mei, știut fiind că democratul domn Al. Vaida încasează 
numai dela Banca Marmorosch Blank un sfert de milion pe an, d-nii 
Goldiș și Cicio-Popp sute de mii de lei dela Banca Generală, d-nii 
Braniște și Brediceanu la fel dela Reșița și așa mai departe, toți 
acești fruntași dărîmători ai „oligarhiei“ sunt copleșiți de toate bunătăţile. 

Cer scuze cetitorilor pentru aceste constatări în care nu e nimic 
literatură şi de care sunt gata să răspund în fața judecății oricând. 

Şi acum, dupăce ne- am limpezit, să urmeze discuția înainte, fiecare 
cu argumentele sale. In orice caz mă derlar gata să “dau orice cate- 
gorie de lămuriri, făgăduind, eu „castelanul dela Ciucea“ că nu mă 
voi ocupa nici odată de latifundiile a lui Iuliu Maniu. 


OCTAVIAN GOGA 


` 


Resortul instrucțiunei se desființează? 


Știri din Bucureşti ne vestesc încetarea resortului instrucțiunei 
din Cluj și trecerea arhivelor aceluia la ministerul din București. Unii 
vor zice, — în special transilvănenii, — bine că se termină odată și - 
cu chestiunea aceasta! Alţii — „regățenii — vor conglăsui cu adau- 
“sul: trebuia desființat mai de. mult. 

Intrun punct 'suntem de acord -cu toții: De cât să mai viețuiască 
în forma cum e, mai bine să treacă la cele eterne. Dar de un lucru 
trebue să ne dăm seama, în special noi ardelenii. Vor merge lucrurile 
mai bine după desfiinţarea secretariatului general din Cluj ? Școlile 
vor funcționa mai mulțumitor, sau corpul didactic va fi mai i complect 
satisfăcut dela Bucureşti, decât dela Cluj? 

Ce vor zice confesiunile, minoritățile, cari tot mai aveau încre- 
dere în felul de a vedea și a aprecia situația lor,al oamenilor Ardealu- 
lui dela Cluj, cari nu se “vor găsi la Bucureşti ? 

Ca români, cari dorim și vrem să se consolideze țara, trebue 
să ne cutremurăm la știrea, că se desființează cel mai important re~ 
sort si că această desființare înseamnă iarăş un uriaş pas înapoi spre 
desorientare și disoluție. 

Să ne dăm bine seama, că sa desființat resortul comunicaţiei, 
dar — nu sa putut disolva comunicația.. A plecat secretariatul inter- 
nelor, dar ma plecat. și administrația. Celui dela justiție i s'au luat- 
toate atribuțiile, dar justiția își face cursul ei. 

Nu se poate resolva o problemă prin tăierea capului celui 
ce “stă în frunte, nici prin încătușarea și sugrumarea aceluia. Vieaţa 
își are legile ei, cari își fac cursul, neputând fi supărate nici de vo- 
-ința indivizilor, nici de aceea a colectivități. Iar după suprimarea atâ- 
tor organe, menite să normalizeze vieața publică dela noi, sa îndreptat 
situația ? 

"După încetarea internelor, e mai bună administrația, după celor 
date comunicaţiei e mai perfectă comunicația, ori vă convine justiția 
de astăzi? Sigur că nu. Dacă am ști, că după astfel de suprimări vin 
zile mai bune, vine o situație normală, o siguranță de drept, o stabi- 
litate de trebi cu o administraţie cinstită, bună și incurăjătoare, ne-am 
felicita, dar când știm ce urmează și avem atâtea exemple clasice de 
desolare, de descurajare, de distrugere a unei structuri civilizate de . 
stat, că suntem sătui de experimente, precum sa săturat toată lumea. 

Ungurii în 1848, când sa decretat unirea Ardealului cu țara un- 
gurească, au legiferat „legile unirei“, ca fiecare cetățean să "ştie ce 
este lege, să aibă siguranța de drept” și — să se poată clădi Ungaria 
modernă în mod lent, normal și fără sguduire. l 


La noi prin ordonanţe se “schimbă legi, prin rescripte se suprimă 
structuri de stat, se nesocotesc revendicări și drepturi. 


Sigur, că Consiliul dirigent, ca organ independeni de guvernare 
nu a corespuns noțiunei de stat unitar. Secretariatele însă au fost 
aduse în concordanță cu această noțiune precum și cu responsabilita- 
tea ministerială. 


Noi ne-am dat însă seamă că guvernarea Ardealului fără arde- 
leni este o imposibilitate. In Ardeal mai trebue contat și la aceea psi- 
hologie aparte, care a crescut alături de evoluţia socială și de stat, pe 
care trebue să o înțelegem, ca să o putem directiva. 


De aceea am hotărât transferarea, iar nu desființarea secretaria- 
telor generale. Organele de guvernare plasate la Cluj, fac mai bune 
servicii ţării la București pe lângă minișterele responsabile, unde in- 
formaţiile, deslușirile, competența lor previn multe hotărâri luate în 
bună, credință, ar incompatibile cu situația dela noi. Nu ne vom pu~ 
tea închipui, ca secția școlilor primare, ori secundare din Ardeal să 
fie condusă de alți Oameni, decât de ardeleni, precum considerăm ca 
un anacronism, că la interne nu avem oamenii noștri, la justiţie, la 
comunicație chiar, lipsesc oameni de aici. 


Ungurii altcum au lucrat la 1848 și 1867. 
| Oare să fim noi un neam atât nefericit, ca să nu fi învățat ni- 
mic, să nu vedem și să mergem orbiș înainte ? 


DN 


OCI. PRIE. 

Atitudini regretabile 


Opinia publică românească a avut de inregistrat în ultimul timp 
câteva regretabile atitudini din partea unor, fețe bisericești, cari par a 
. nu înțelege urmările unor anumite: diferențieri neobişnuite până acum 
în sânul unor credincioși de acelaș neam. Am înregistrat și noi în 
paginele acestei reviste, atitudinea 'ciudată a unor prelați români din 
Ardeal, cari cu prilejul încoronării sau oprit la pragul Catedralei dela. 
Alba-lulia, refuzând să aziste la serviciul divin și așteptând afară, 
într'o, atitudine de neînțeleasă abţinere fată de actul religios al „un- 
gerei“ primului Rege al -tuturor Românilor. O explicație logică a 
acestui gest, nu sa dat până acum. Nunţiul papal din Bucureşti a în- 
cercat să scormonească unele oprelişti rituale cari ar fi interzis adică 
reprezentanților unei biserici naționale să fie de față la binecuvântarea 
creştinească dată Suveranului nostru. Scuza nu se ține însă în pi- 
- cioare, și ori ce-ar spune d. Emil Honigmann dela Lupta, — acest 
emerit cunoscător al problemelor canonice, — sau depăşit limitele tra- 
diției, și sentimentul de frățietate dintre fii celor două biserici, deo- 
potrivă de sacre poporului românesc, a fost știrbit. Noi ne obișnuisem 
aci în Ardeal cu o admirabilă și fecundă toleranță reciprocă, de pe 
urma căreia adeseaori preoți de confesiune diferită au venit să slu- 
“jească în fața aceluiaș altar. 

Ne vin în minte! însă, acum, și alte atitudini destul de recente 
ale unora din fruntașii clerului gr. 'catolic, pe cari le condamnăm, fi- 
reste cu aceeș asprime cu care ne vom înfățișa de pildă față și de 
orice atitudine de proselitism ortodox. lată unul din aceste fapte. Anul 
trecut, episcopul de Lugoj de-atunci, P. S. Frențiu a cerut printr'o 
scrisoare adresată ministerului de Culte mărirea salariului său până 
“la suma de cel puțin 300 mii lei anual. Pretenţiile erau oarecum exa- 
gerate, dar P. S. episcop dela Lugoi susținea că aceasta nu este decât 
contravaloarea celor 20 mii fiorini în aur fixati cândva de o. Bulă 
papală în înțelegere cu guvernul maghiar de pe vremuri. Ameninţa că în 
cazul neadmiterei- acestei foarte curioase cereri, se va adresa Parla- 
mentului, iar la nevoie, va face recurs la Liga națiunilor, trimițând o 
petiție plină de protestări. Inaltul prelat român se arăta gata să se . 
așeze subt aripa ocrotitoare a „clauzei minorităților“ din tratatul dela 
Saint- Germain, pentru marea cauză a celor 300 mii lei anual. 

Un alt fapt similar. Se ştie că potrivit legilor ungurești, în vi- 
goare încă în Transilvania până la abrogarea lor, lăsământul unui 
episcop este a se înpărți în trei părți egale între stat, biserică și ru- 
denii. Pentru îndeplinirea acestui act legal, ministrul de culte de-atunci, 
d. Octavian Goga, după moartea episcopului Radu dela Oradia-Mare, 
a trimis Capitlului ce acolo pe reprezentantul său pentru a inventaria 
lăsământul regretatului episcop. O penibilă mirare a cuprins tot mi- 
nisterul de Culte în faţa răspunsului dat de către Capitlu, subt iscă- 
litura canonicului dr. Florian Stan. Capitlul protesta pur și simplu îm- 

„potriva reprezentântului ministerului de Culte dela București, sub cu- 
vânt că... dreptul de patronare. de către Rege era o prerogativă spe- 
cială a regelui „apostolic“ al Ungariei, care ma fost trecută suvera- ` 
nului României și deci nu cedează decât forței. 

Aceste două întâmplări, — şi mai sunt și altele cari, toate se 
pot controla — ne-au venit acum în minte, stârnind în scrisul nostru 
o profundă mâhnire și un sentiment de dezaprobare față de asemenea 
fenomene iritante, regretabile din toate punctele de vedere. Din feri- 
cire, noi navem de înregistrat rivalități confesionale, căci spiritul po- 
porului din Ardeal nu se lasă. târât pe terenul unor. asemeni discordii 
nefirești. In loc să fim mulțumiți că dihonia lipsește, să ne apucăm 
s'o stârnim? Unele fețe bisericeşti, parcă tocmai aşa ceva ar” tăuta. 
“Dar cine poate să folosească de-aci? In orice caz, buna întele- 
gere dintre cele două biserici surori, nu. 


= ui 


ION BALINT 


Erezii gramaticale 


Sunt ani, cam mulți, decând am atras atenția asupra tendinței ce 
unii scriitori, mai ales de pe la gazete, arată, ca să scoată din limba 
românească, să desființeze, verbele de conjugarea a patra, — adică să 
le desființeze nu, fiindcă aceasta nu se poate, — dar ca să le dea 
plocon, cu dela sine putere, conjugării întâia. Astfei, ne-am pomenit 
'pe nesimţite cu verbele de formaţiune nouă: > A 

A oferà, oferare (el ofer); a acoperă, acoperare, sau a descoperă, 
descoperare (el acoperă, sau descoperă); a suferă, suferare (el suferă); 
a sprijină, sprijinare (el sprijină) etc. 

Cum numai începutul e greu, — ziceam întrun rând, — ne pu- 
tem aștepta să asistăm în curând la trecerea în bloc a verbelor de 
conjugarea a patra la cea dintâi, și vom aveă atunci: a vorbă, vorbare 
(el vorbă);, a clipă, clipare (el clipă); a răsără, răsărare (el răsară); a 
pornă, pornare (el pornă sau pornează); a cântără, cântărare (el cân- 
tără), șașa mai departe. Vom citi atunci, de pildă, fraze ca aceasta: 

„EI când descoperă că măcelarul nu cântără bine, nu suferă aceasta, 
se sprijină pe băț, îl Tovå și îl cârpă (a lovă= lovi, a cârpă=cârpi) “. 
De sigur: dacă zici descoperă în loc de descopere, suferă în loc de 
sufere, sprijină în loc de sprijineşte, — de ce mai zice şi cântără, lovă, 
cârpă, în loc de cântărește, lovește, cârpeşte, — sau el “fugă în loc de 
fuge, iubă în loc de iubește, — Şașa mai departe? 

— Cam la fel] este și cealaltă inovație, aceasta la substantive. 
Nu le sună unora bine la ureche femeninele în e, și astfel ei nu mai 
scriu niciodată origine, margine, lature, ci întotdeauna: origină, mar- 

gină, latură. Nici aici nu vedem de ce inovatorii sar opri (sau . 
opră). Ca mâine poate că ne vom și trezi (sau treză) cu vro nuvelă 
începând astfel: „La margină de pădură treceam pe o cărară; peste 
tot liniștă; numai în rariştă cântă o pasără...“ Fereşte (sau feră) 


Doamne, de mai rău! 
ste 


* % ` 
Acuma, dacă astfel de abateri dela regulele limbii şi dela vorbi- 
rea părinților noștri ar fi să se generalizeze, — mar mai rămânea ni- 


mic de zis; am rămânea cu verbele hibride ca: el sujeră, dar noi su- 
ferim (şi nu suferăm), el sprijină, dar noi sprijinim (Şi nu sprijinăm) 
— Şașa mai departe; — și tot astfel cu substantivele cu terminaţie 
de analogie arbitrară: origină, margină, latură... 

Dar, vezi că sunt şi destui scriitori cari stăruiesc în formele... 
învechite, — și astfel iată că avem acum alăturea și pe unele și 
pe celelalte. Unii rămân cu Eminescu și admiră progenitura de origine 
romană, pe când alții, poreclind- -0 origină, pot so admire și ei, dar 
wo respectă. Tot astfel, unii vor continuà să rimeze florile de nufăr 
cu sufăr, pe când alții vor căută zadarnic o rimă la suferă, formă în 
care vor stărui la rândul lor. (Cred că nici George Ranetti, cel mai 
mare meșter al rimei după Coșbuc, mar putea găsi o rimă la acest 
verb de o astfel de conjugare... “decadentă). 

Este însă evident că în limba literară nu vor putea să stăruiască 
alături aceste două serii de forme,-ci una sau alta din ele are să 
triumfe. Care? Simful limbii va răspunde mai curând și mai sigur 
decât orice argumentări lexicologice, cari cu greu răsbat și plivesc 
ereziile ce prind rădăcini cu uşurinţa” semințelor de buruiană. 


| ION GORUN. 
ea SER 


Unchiul vorbește . .. 


Orice s'ar zice, toate se lămuresc odată pe pământ, toate secre- 
tele își găsesc deslegare. lată, în sfârșit, ne este dat să ştim și de 
unde 'se trag celebrele hotăriri ale „pactului“ dela Alba- lujia. 

Ne-o mărturisește cuvântul autorizat al dlui dr. Iuliu Coroianu, 
fost senator al partidului național, în coloanele ziarului Keleti Ujság 
(5 Noemv.) din Cluj. Bătrânul pensionar politic este unchiul domnului 
Maniu, părintele sufletesc al șefului, căruia din fragedă pruncie, — 
cum arată dânsul cu mare lux de amănunte, — i-a îndrumat în mod 
personal educaţia. Dsa ne descopere că din această specială educaţie 
şi din atmosfera cu totul particulară dela Șimleul-Silvaniei sa zămis- 
it democratismul punctelor dela Alba-lulia. 

Unchiul însă, care face coniratelui maghiar impresia exactă a 
unui simpatic nemeş unguresc de legea veche, nu se oprește la aceste 
destăinuiri. În fumul lui de țigare reînvie amintiri familiare şi credințe 

de ieri, întâmplări politice din Ungaria care sa dus. Unchiul judecă 


| <u multă temeinicie evenimentele trecutului apropiat. 


Sugestionat de poveștile vechiului luptător naționalist, gazetarul 
' ungur întreabă —: „Pe urma celor întâmplate, ce părere aveți, sar ji 
«desmembrat noa dacă chestiunea naționalităților ar fi rezolvit-o in 


“ mod sincer prin autonomia Ardealului“ 2 


lată răspunsul unchiului: „Nu s'ar fi desmembrat. Naţionalităţile 
«ardelene ar fi cârmuit în mod autonom Ardealul; ar. fi încheiat o 
inseparabilă alianță ofensivă şi defensivă cu Ungaria și ar fi 
Zrăit cu statele vecine în cea mai bună prietenie“. | 

Așa glăsuiește unchiul. i 

Venind vorba de București, firește, e foarte supărat, loveşte cu 
pumnul în masă, cum ne spune 'autorul convorbiri, d. Kömives Lajos 
şi detestă „domnia dela centru“ împreună cu „spiritul oligarhic“, — 
unchiul fiind, cum știm cu toți, un admirabil apostol al democrației. 
Deodată cu mulţumirile ziarului din Cluj, transmitem și noi venera- 
bilului senator al României mari și membru marcant al celor „0 sută“, 
Și credem, întreaga opinie publică românească, toată gratitudinea noa- 
stră pentru aceste prețioase contribuțiuni lămuritoare. 

Unchii, în adevăr, uneori sunt neprețuiţi, din înțelepciunea lor 
putem descifra biografia nepoților. 

Gyula baci, să trăiţi şi să mai declaraţi SENEX 


IN LOC DE „CRONICĂ DRAMATICĂ“ 
Teatrele din Capitală 


Săli goale... — Nu e destul public? — Criza de repertoriu. — Literatura 
dramatică de import. — Un refugiu salvator: repertoriul tradițional. 


Călătorul care abia sosește în București, din cine știe ce colț 
de provincie e întâmpinat chiar dela ieşirea din gara de Nord, de o 
înşiruire multicoloră a afişelor de teatru; din clipa în care pornește 
pe lărmuitoarea cale a Griviței, defilarea reclamelor tipărite îl chiamă 
la cele mai variate distracții. Sar zice că, de doi ani încoace, Capi- 
tala noastră se poate mândri cu o mișcare teatrală care covârșește 
posibilitățile ei de găzduire ; parcă singurul punct întunecat în această 
privinţă ar fi lipsa sălilor de spectacol, neîndestulătoare pentru atâtea . 
noui înjghebări, de dramă, de comedie, de operetă... Parcurgând cu 
ochii literele strigătoare ale afișelor. impresia aceasta se întregește, A 
lista ia o proporție oarecum mulțumitoare : un Teatru naţional, 
Teatru popular,-o Companie particulară de dramă în pasajul Imobi- 
liara, altă Companie de comedii moderne în fața Palatului regal, o 
Operă națională, o Operetă românească, o Operetă vieneză la Eforie, 
o trupă evreiască, alături. de hala Văcăreşti. . Şi aşa mai departe. 

Și totuș, dacă acelaș călător, dornic de o desfătare sufletească 
căruia îi duce dorul în colţul său de provincie, va păși pragul vre- 
unuia din teatrele noastre, se va mira fără îndoială când va'fi în. 
tâmpinat de golul rece și noprimitor al unei săli nepopulate. Și se va. * 
întreba, uimit, cu drept cuvânt: — „Care să fie cauza? Dacă nu e 
public îndestulător, pentruce sunt atâtea întreprinderi de teatru? Și 
dacă public este, pentruce stă acasă, ori preferă pantomima cinema- 
tograielor ? 

Intrebarea ne-am pus-o şi noi, de câteva ori, în tovărășia şiru-. - 
rilor pustii de scaune, la comedia Banco ! contemplând cavitatea ca- 
vernoasă a lojilor la drama Liliom sau ascultând, împreună cu uşierii 
Teatrului liric, spiritualele recitative ale Bărbierului din Sevilla... 

Pentruce nu vine lumea la teatru? — Intr'adevăr, e de mirat. 
De-atâtea ori sa spus că publicul bucureştean este un apreciator pri- 
ceput, pe care nu-l sperie nici cele mai. revoluţionare . inovaţii în ma- 
terie de realizare scenică, și pe care îl poate cuceri pe de altă parte 
și cea mai îndrăzneață literatură dramatică. 

Nu mai departe. decât anul trecut sau acum doi ani, reprezen- 
tațiile erau suprapopulate, și aproape toate sălile de teatru refuzau în 
fiecare seară, o mulțime de spectatori cărora nu puteau să le mai 
ofere locuri. Astfel: se și lămurește dealminteri una din cele două în- 
trebări de mai sus, căci acesta’ este motivul pentru care, astă pri- 
măvară, se încrucişau tot felul de proecte, se vânau cu îndârjire clă- 


„dirile libere, — dar inexistente, — în vreme ce în lumea actoricească 
se auzea acelaş refren: — „Vreu să-mi fac FAUNI meu, dar nu gå- 
sesc local !“ 


Acum, lucrurile sau schimbat. De vină e publicul? 

Inclinăm să creem că pricina. e alta, și ea stă întro vădită scăâ- 
dere a nivelului vieţei teatrale din Capitală. “In primul rând, e o criză 
de repertoriu. In afară de Teatrul național care, de câte ori e la 
strâmtoare, apelează la nesetata comoară shakespeariană, restul tea- 
trelor se șbate, trebuie s'o spunem, într'o dezorientare penibilă. Vârsta 
de aur a importului comod de pe piața Parisului, a trecut, Ce ușoară 
era operația de criticism directorial, atunci când cele douăzeci de 
teatre din capitala Franţei jucau în fiecare stagiune câteva acte-ale unor 
autori consacrați. Marea metropolă apuseană cernea această ploaie de 
piese moderne prin sita sentințelor pariziene, și întreprinderile dela 
București, fără multă bătaie de cap n'aveau decât să aleagă pe cele 
puse deoparte de vântul succesului. Datorită acestui procedeu destul 
de practic, toate lucrările mai de seamă ale dramaturgilor „en vogue“ 
pe bulevardele Parisului, au fost înfățișate publicului românesc. Nu e 
de mirare, de pildă, că aproape nu există o dramă de Henri Bern- 
stein sau o comedie de Flers și Caillavet care să nu fi văzut lumina 
rampei pe malurile Dâmboviţei. An cu an ne soseau „noutățile“ da- 
torite unor autori cu reputaţie bine fixată, ca Henri Bataille şi Pierre 
Wolf, Tristan Bernard și Kistemaeckers, ceva mai rar Francois de 
Curel și Porto-Riche, foarte des George Feydeau şi Paul Gavault, 
toată pleiada de furnizori ai teatrelor de pe Sena, cărora le eram com- 

plect tributari. Abia din când în când, spectatorul Wa cunoștință Şi 
de o dramă destul de veche, de Sudermann sau de o. comedie mai 
nouă a lui Molndr. Berlinul şi Budapesta nu erau puse la con- 
stribuţie..... 
j Astăzi, în mod fatal, mișcarea dramatică din București se re- 
simte de frământările prin care trece teatrul francez contimporan. Răz- 
boiul a adus și aici o zguduire fatală. Reţeta dramei „de salon“ cu 
veșnicele variante ale adulterului. — când mai tragic, când mai paș- 
nic, — începe să fie părăsită. Comedia jocurilor de cuvinte sau a si- 
tuaţiilor încurcate, — se coboară spre amurg. Henri Bernstein abia a 
mai dat o singură piesă în decurs de cinci ani. Paul Gavault doarme 
pe veselele sale triumțuri din trecut. In schimb își croiește drum oli- 
teratură nouă, în care se distilează uneori ascuţite şarade de psiho- 
` Jogie și cu care se frământă un nelămurit val de umanitarism. Tineri 
autori dramatici ca Sarment, Reynal, Jean -Jacques Bernard, Geraldy şi 
alții, părăsind făgașul conflictelor de banale pasiuni amoroase, își pun 
probleme mai largi, lăsând să pătrundă între decorurile conventio- . 
nale, un suflu acidulat de preocupări literare. Producţia teatrală fran- 
ceză se caută deci pe sine însăș. E o excursie desigur > interesantă, 
pentru publicul parizian. Dar, întreprinderile teatrale dela Bucuresti 
stau nedumerite în Fața aceştei lumi necunoscute, ca un negustor în- 
tr un bâlci pe care nu Pa mai cercetat și nu știe ce să aleagă. 

Lucru de mirare, — nici un teatru din Capitala noastră nu are 
la îndemână colaborarea | unui spirit critic luminat care să se orienteze 
oarecum în această fierbere de- tendințe proaspete, și care să alcătu- 
iască ceeace se chiamă: un repertoriu. Conduse exclusiv de actori, in- 
treprinderile particulare apucă de ici, apucă de colo, din bazarul mul- 
ticolor al hazardului, și aproape totdeauna alegerea este nefericită, fie - 
pentrucă lucrările alese sunt slabe, fie că ele nu se. armonizează cu 
preocupările românești de astăzi. 
= Ințelegând această situație, nu ne mai mirăm pentruce lumea nu 
umple teatrele. Ele nu reușesc s'o intereseze. Afișele, de cele mai multe 
ori, nu spun nimic. Publicul „premierelor“ se împrăștie nemulțumit. 
Oamenii stau acasă, sau preferă banalitatea cinematografului. Acesta, 


cel puțin, e mai ieftin... 
x 


Care este însă leacul împotriva acestui marasm în care se sbat 
întreprinderile noastre de teatru? Ceeace se întâmplă în Franța se 
petrece pretutindeni. Diferitele năzuinți literare, la cari se adaugă ino- 
vațiile marilor regizori, se încrucișează, se împletesc la olaltă, și clo- 
cotesc întro vâltoare tulbure. Incotro să ne îndreptăm ? 

Fără nici o ezitare răspundem : spre repertoriul tradițional. Spec- 
tatorii cari ocolesc sala în care se joacă Paguebot Tenacity sau La: 
Beffa, umplu până la ultimul loc stalurile Teatrului național, ori 
de câte ori se reprezintă Lady Machbeth sau Rafa sălbatecă. Di- 
buirile cari se fac peste graniță în materie de teatru, nu se pot 
transplanta în mijlocul nostru. Publicul de pretutindeni nu primește - 

din literaturile străine decât ceeace este verificat, controlat, scos odată 
pentru totdeauna la iveală, din grămadă. Directorii de teatru dela Bu- 
curești să încerce această revenire la capod'operite universale, și 'se 
vor minuna ei înși-și ce public dornic de spectacole bune au la 
îndemână ! 

Mai este însă o condiţie : realizarea scenică. Cu regret trebue 
s'o spunem, dar iubitorii de teatru nu pot fi mulțumiți nici cu inter- 
pretările cari i-se dau. Fără îndoială, d. Bulandra este un artist cu. . 
frumoase însușiri plastice.. Avem toată simpatia pentru fantazia spiri- 
tuală a d-lui /ancovescu și. prețuim cum se cuvine puternicul tempe- 
rament al d-lui Z. Manolescu. Admirăm chiar grația d-nei Elvira Po- 
pescu şi distincția d-nei Lucia Sturdza-Bulandra. Dar, cu toate su- 
fragiile cari merg la fiecare în parte dintre acești „Iaderi“ ai scenei, 
-— suntem siliți să recunoaștem că un ansamblu mulțumitor nu vedem 
-nicăeri în afară de Teatrul naţional, care cel puțin, are de unde alege. 

In ultimii cincisprezece ani, doi oameni au avut o influență ho- 
tărâtoare asupra desvoltărei teatrului românesc. Celdintâi a fost d. 
Alexandru Davila, care a modernizat complect mijloacele de punere 
în scenă de până atunci, reușind să formeze o pleiadă de excelenți 
actori şi realizând astfel interpretări ireproșabile, până în ultimele. - 
amănunte.. Cel de-al doilea a fost regretatut Pompiliu Eliade,- care a 
dat Teatrului național un repertoriu eclectic, alcătuit cu o deosebită 
pricepere, înfățișând în tălmăcire românească o colecție întreagă de 
opere caracterisiice ale _literaturilor străine, dela Regele Lear al lui 
Shakespeare, trecând prin Don Carlos de Schiller ori prin Falimentul 
de Björnson, până la Brândușa de Brieux. 

Atât munca unuia cât și a celuialalt sunt pe punctul de a fi 
zădărnicite. Din fericire, elementul precumpănitor care va sili lucru- 
rile să intre în făgașul lór, va fi tot marele public, acela care refuză 
astăzi invitațiile unor afişe foarte bătătoare la ochi, dar foarte puțin 
ademenitoare. 

Și poate ar mai avea un rost, aici și frageda noastră literatură 
originală. Dar despre aceasta, cu alt prilej. 

H. ALEXANDRU 


ia 

Noutăţi literare 
"E Í. ; 

Nu poartă nimeni altul, decât mine, răspunderea celor ce scriu. 
Nu voi să-mi asociez nici pe director, nici pe redactori, zețari, admi- 
nistrator sau vânzătorul cu rabat, deși acesta din urmă sa obișnuit cu 
„sporuri iar penultimul cu reduceri, când e vorba de un scriitor. Cul- 
tura românească se găsește și ea. centralizată în mâni strâns încleștate.. 
în jurul unui capitol special 'din Buget. Dar vanitatea celui ce scrie e 
mare, oricât de modest ar părea și deaceea, neținând seamă de lumea 
reală. el nu are înaintea ochilor decât idealul ce urmărește și trebuinta 
sufletească de a împărtăși și altora, la cât mai mulţi, bucățele rupte. 
din sufletul lui sbuciumat. Omenirea nu poate trăi fără manifestări 
artistice, de orice natură, oricare ar fi forma lor, inferioară sau supe- 
rioară. Aceasta atârnă de gradul de cultură și al individului și al 


mediului în care el se desvoltă. 
x x 
% 


“Sunt un om vechi, din nenorocire foarte vechi. .O barieră cum- - 
plită mi-a tăiat sufletul. Jumătate e în. trecut, cealaltă încearcă să se 
adapteze, prezentului. Vă închipuiți ce luptă se dă între cele două su-. 
flete cari vor să fie unul singur și numai unul. Viața noastră, și-așa, 
sa desfășurat întrun dezechilibru sufletesc. Multele influențe externe, 
contrastul dintre păturile nou create conducătoare cu idealuri ale tim- 
pului și massele rămase în urmă la câteva sute de ani, infiltrarea 
între acestea a elementelor străine — altă mentalitate, alte tradiții, alte 
obiceiuri — și-au produs efectul. Poporul românesc s'a desvoltat prin 
salturi și fără continuitate. Ne menţinem prin ultima părticică sănătoasă 
ce sa mai păstrat și pe care dacă o pierdem, ne-am pierdut. Suntem, 
înainte de toate rurali. Băștinaşii suntem niște desrădăcinați : vieața 
ne cheamă la orașe, dorim însă aerul de țară, dorim tot mai puternic 
câmpul, pădurea, văile şi munții noștri, ai nimănui altuia. In atingere - 
cu orașele suntem sau învinși, sau devenim ceea ce vor ele sub in- 
fluenţa unui mediu ce nu are nimic comun aceluia din lil Oil căruia 
ne-am desprins. 

In această revoluție scriitorul român e o figură ce răsare mai vie, - 
Eu nu mă ocup decât despre el aici. Sunt noutăţi literare, fie că vaș 
povesti despre lucruri petrecute acum cincisprezece ani, fie că maş 
opri la actualitatea zilelor de azi, cari sboară, sboară și dispar lăsân- 
du-și urmele lor. 

Continuitate în literatura românească ma 'existat. Au fost epoci, 
fericite sau nefericite. Din lipsa unei critici permanente Sau urmat 
curentele din afară, în special, francez și de sigur nu curentul de cea 
mai fină esenţă. Extravaganţele acestei literaturi transplaritate pe solul 
nostru și-au dat roadele. Fiind împotriva firii poporului nostru, litera- 
tura aceasta a deșteptat mai degrabă desgustul multora dintre cetitori,. 
pentru cari literatura nu e numai o simplă etichetă. 

Țărănismul Semânătorului și poporanismul Viefei Româneşti în- 
semnau începutul unei renașteri. Cu toate calitățile și defectele ei, 
această literatură începuse a interesa păturile subțiri sau subțiate dela 
orașe, pentru cari ultima noutate literară parisiană era tot atât de ne- 
cesară ca și ultimul jurnal de modă. Neavând o critică perimanentă 
care să dirijeze pe cetitor, producția literară a fost lăsată la voia în- 
tâmplării și fatal a încăput pe mâni de recenzenți, pricepuţi sau ne- 
pricepuți. Avântul mișcării dela „Sămănătorul“ continua încă la „Viaţa 
Românească“ ca o redeşteptare națională, când își face apariția „noua“ 
formă literară a simbolismului dus “până la extremitate, ca să ascundă. 
și lipsa de talent, Cea. mai jenantă formă literară. Sub pretextul de a 
veni cu ceva „nou“ nu cu o etichetă, numărul simboliştilor cari gâtâe 
alergând după originalitate a sporit în proporții nebănuite. (Alții adop- 
tând astăzi forme total lipsite de poezie inundă paginile multelor re- 
viste literare dându-le adesea aspecte atât de neliterare). 


x A 


In lumea aceea, de acum cincisprezece ani își face intrarea lon 
Minulescu. Venia dela Paris. In giamandanul lui aducea câteva zeci de 
simboliști; în sufletul lui noutatea care îl impresionase în mod deo- 
sebit şi pe care voia să o impună cititorului român. Intâmplarea însă 
a voit ca să. publice în „Sămănătonul“ versuri populare pe care nu 
le-am regăsit în nici unul din volumele sale de versuri. 

Pe vremea aceia lon Minulescu purta o barbă mare, ce bătea în 
roșu închis și prânzea la unul din modestele restaurante: studențești, 
unde nu odată își spunea nemulțumirea, ca unul ce era în continuă 
revoltă, mult visatele drumuri glorioase întârziau încă să i se arate. 
Locuia într'o odae la etaj în strada Academiei. Geamul „dela odaia lui 
se deschidea asupra unui zid înegrit. In odae cărți răvăşite pe o mă- 
suță, firește, autori ciudaţi a căror faimă e atât mai mare cu cât sunt 
mai puţin cunoscuţi ; nelipsitul portret al lui Baudelaire cum și altele, 
ale multor altora din favoriţii lui îi împodobeau pereții de „0. culoare 
fără de culoare“. Avea de pe atunci pasiunea colecționarului de ediţii 
rare, stampe și altele, pasiune pe care cultivând-o cu anii îmi închipui 
că -astăzi trebue să se afle în posesiunea multor lucruri interesante și 
extravagante. Avea nesfârșita dorință de a se deosebi de restul murito- 
rilor prin gusturi literare ciudate, pe care le afișa urbi et orbi ca și 
prin atitudinea lui de fiecare zi, fiecare mișcare şi gest ale lui fiind 
ale omului care vrea să se- impună și distingă de restul muritorilor. Cu 
o răbdare și o stăruință ce nu i-au lipsit niciodată și nu l-au părăsit, 
știa să se facă remarcat, să deștepte curiozitatea muritorilor atât prin 
felul lui de a fi cât și prin poezia ce începuse a publica. Sub aceste 
aspecte ce-i dădeau o originalitate, în fond un egoist, un preocupat 
numai de dânsul, un burghez sănătos dublat de un tânăr nepăsător în 
aparențe, vedea lumea prin cele trei nave ale lui: ce rătăcesc pe mări 
sau prin pelerinii lui ce nu ştiu să-și spună tara enigmei din „care 
vin sau spre care pleacă“. Vorbitor “plăcut, Minulescu poate povesti 
zile și nopți de-arândul fără să plictisească, ceea ce i-a atras, desigur, 

„prietenia unor oameni cari n'au putut rămâne nesimțitori față de Poet, 

ci dimpotrivă, se simțeau obligați să caute împreună drumurile ce 
“aveau să i se deschidă glorioase, luându-și fiecare gloria la care 
aspira. 

Părăsind deci ziarul „Patriotul“ care și-a dat -obștescul sfârșit: 
printrun scandal public, Minulescu intră la „Viitorul“ unde ani dea- 
rândul face gazetărie, ca ori ce ziarist. 

Drumurile i se deschid: fondează reviste cu titluri caracteristice: 
Insula (a poeţilor insulari, neînțeleși încă), . Revista celorlalți, unde, 
amfitrion primeşte Și oficiază în faţa tinerilor cari smeriţi și plini de 

- admirație îi călcau pragul. Oaspeţii însă, nejustificând în mod suficient 
prezența amfitrionului, revistele au reposat fără pompă și Minulescu 
a rămas să-și plaseze. romanţele în cuiburi ce nu-i aparţineau. În Vieaţa 
Nouă, ca şi în Falanga,ca și la Viaţa literară şi artistică el apărea. În- 
tristat de „Viaţa Nouă“ care nu se arăta prea entuziasmată față de 
Minulescu, își găsește adăpost cald la „Viaţa literară şi artistică“ a 
lui [arie Chendi, „care, cu toate ascuțișurile și tăișurile lui, apreciind 
sforțările de singularizare ale lui Minulescu, îi publică vreo câteva 
poezii, nuvela, „Casa cu geamuriie portocalii“ destul de slabă — fiind 
lipsită de pecetea originalități deși o caută, dar întrunind calități 
apreciabile de reportaj senzaţional. — Între altele îi publică și romanța 
„Celei care minte“, care după ce a zăbovit două luni în dosarele dlui 
Ovid Densușianu, e oferită lui Ilarie Chendi, ca poezie scrisă după un 
manuscript găsit la Pompei. Romanţa a avut succes. Farsa a prins. 
Autorul era Minulescu, și Minulescu (în goană după celebritate) 
jubila. Chendi era furios, Nu ‘din pricina gloriei altuia, ci din aceea 
a mistificării, întrucât nimănui nu i sar putea cere să cunoască 
manuscrisele ce sar descoperi întrun Pompei oarecare. 

Minulescu însă își făcea drumul.’ Cucerise mai întii scriitorii care 
„îi recunoașteau „oarecare nebunie: necesară unui scriitor“ cum -spunea 
Girleanu. “Alţii, mai cruzi îl numeau „nebin“. El însă își apropiase 
simpatiile celor în preajma literaturii jar intrucât îl privea personal, 
își aranjase atât de bine afacerile în cât demi paltonul îi sosea din 
Londra, ca și crăvăţile, în care, întradevăr, ajunsese a fi un maestru. 
Purta cămășile la modă, butoni de aur la manșetă, ghete sau pantofi 
cum numai “puţini bogătași aveau în București. El realizase minunea 
de a le avea pe toate. cum și preţioase prietenii personale deși 
avea grija să nu se îndepărteze 'de .plebea literară, căreia trebuia să-i 
povestească ce se petrecea în cealaltă lume: 


+ 
X * 


„Romanțe pentru mai târziu“? Venea oare prea de vreme Minu- 
lescu, aducea un aport extraordinar literar pe care-l sconta a nu fi 
priceput de .cât printr'o fericită evoluție artistică a poporului nostru 
în înţelesul în care o vedea el? Nu. Era goana după celebritate, arză- 
toare dorință de a părea unic, nou, a fi admirat ca poet și ca om. 
Cu câtă voluptate nu-și declama în sala din strada Academiei, ro- 
manța favorită. Il văd: în redingotă minunată, o splendidă roză roșie: 

la butonieră, plin de patimă și de voluptate ca și cum ar fi voit să 
înghită toate femeile din sală. Era însă altul, care-i tăia avânturi și-i 
îndepărta senzaţii ce credea că sau refugiat în -faldurii redingotei lui: 
Era D. Anghel, cu o roză ce parcă se ascundea; era Anghel, cu pri- 
viri ironice, cu vocea veșnic răgușită, care-și spunea propriile versuri, 
ca-și cum ar fi fost ale ori cui altul, numai ale lui nu: Minulescu 
intra, mergea, răsufla cu versul lui, era el în el; Anghel era versul 
altuia pe care avea aerul că-l subliniază și cizelează, că se silește să 
scoată din el efecte, că vrea să-i dea un înțeles, că e impersonal, 
ceea ce nu avea Minulescu, deoarece el voia, ținea să o spună, că el 
e versul lui, că fără el lumea înseamnă prea puțin. Și avea dreptate 
poate: ce sunt romanele lui? „Mult așteptați; Cea care va veni; Cea - 
care minte; Cele ce se vând?“ Un soliloc pseudoliric mai bine zis: 
o văpae roșă. 

Poezia lirică, așa după cum o cunoaștem noi, nu mai poate 
intra în cadrul concepției minulesceane. Minulescu e impetuos, solemn, 
misterios, grandios și căutat, în manifestările lui artistice. Femeia, ca 
femelă, lipsită de orice farmec intelectual, el o va cânta. El nu vede 
în femeie de cât corpul, carnea, senzaţia, brutalitatea, hbestialitatea. 
Vrea să fie incapabil de alte sentiment în fața femeei. E frumoasă, 
senzuală, cărnoasă, atât cât trebue, instinctul îi deșteaptă fioruri poe- 
„tice şi va cânta pe harpa-i ce singur și-a construit : 


Deschide-ţi braţele — altarul, în care mă "'nchinam o dată, 
Deschide-ţi brațele și prinde-mi în ele braţele-obosite 
Apleacă- ți gura "nsîngerată 

Şi sărutările- ți păgâne înseamnă-le pe-obrazu-mi pal 
Inseamnă-le la rând, să-mi stee pe veci, de pază 
Neclintite etc. 


Eminescu simţia cu totul altfel: 


Atât da, fragedă, te-asameni 
Cu floare a albă de cireși 
Si ca un înger dintre oameni 
in calea vieţii mele ieși. 


* 
K % 


Cafeneaua Kübler era primitoare pe vremea aceea. Minulescu 
era unul din obișnuiți. Ziarele îl interesau prea puțin; în schimb re- 
vistele ilustrate, era cel dintâi care le cetia și vămuia. Știam acuma 
cu toții, cine adoptase paginile ce lipsiau. Nu murmura nimeni. Minu- 
aL “era maestru în materie și slabelor obiecțiuni ce se ridicau une- 

ori, el riposta: „Parcă înțelegeți voi ce era acolo!“ Numai el înțele- 
gea arta nouă, a cărei curiozitate știa s'o deștepte cu o deosebită di- 
băcie. Din curiozitate a început prin a fi citit. Eşise din cadrul o- 
bișnuit, apucase pe alte drumuri, își smulsese singur rădăcinile, odată 
când a plecat la Paris, unde, adăogăm în treacăt și-o mâncat obolul 
părintesc, a doua oară când sa reîntors, aducând cu el acea mentali- 
tate ciudată ce avea să-l stăpânească în deşirul anilor. El își fixase 

dela început o atitudine. Rupe cu trecutul nostru literar și transplan- 
„tează pe solul nostru literatura lui și ....a altora de pe malurile Sei- 
` nei. Tinerile odrasle ale lui Apollo ‘i privesc cu sfială-la început, se 
așează la a cincea masă de Poet, pe care îl admiră din depărtare; 
în câteva zile însă distanța e parcursă, discipolii se înmulțesc și deși 


tânăr, Minulescu acceptă titlul de „maestru“ pe care i-l acorda cu a~. 


tâtea nuanțe ironice și D. Anghel, privindu- ] pe sub sprincene, cu un 
surâs ironic, pe care "Minulescu nu-l releva nicjogaia. în fața disci- 
polilor lui. 


Era un pasionat jucător de -biliard, deși cele mai uşoare ca~ 


rombolașe și le rezerva fără voia și în ciuda “lui pentru, mai târziu, 
Aici se deosebiă -de 1. A. Brătescu- Voinești și D. Anghel, dar se apropia 
'de St. O. Iosif. -— „Ștefane, îi spunea Minulescu, jurăm prost amândoi, 
să ne consolăm cu poezia. Acolo suntem tari amândoi ! Maeștri ! 

i aci, ca în toate manfestările lui: câteva puncte în plus ale 
partnerului, îl făceau vorbitor, cârtitor, se revolta chiar și nu admitea 
posibilitatea unei înfrângeri, ceea ce-i reușea aproape. întotdeauna, 
- știind să-și. aleagă partenerul. 

In timpul acesta îşi trăiase barba și își tu ănase mustețile. Se 
îmbrăca la Londra și parfumurile îi veniau din aris, parfumuri tari 
cari rămâneau ca o amintire printre cei ce zăboviau în jurul meselor 
de marmură dela Kübler, dupăce pleca el. 


* 
* * 


In această atitudine a lui se vădeşte tot mai limpede și o notă 
omenească a sufletului său. Senzaţii nelămurite ce zac în fiecare din 
noi, sentimentul eternității, un misticism caracteristic rasei, doruri ne- 
înplinite, îl chinuesc, îi pun problema îndoelii și a nesfirşitului : „So- 
sesc corăbiile, Romanța celor trei corăbii, Romanţa pelerinului, Ro- 
manța Mortului“ șia. E întradevăr ciudată atâta melancolie ce se 
desprinde din ciclul acestor romanțe ale lui: 


Porniră cele trei corăbii... 

Spre. care țărm le-o duce vântul ? 

“Ce porturi tainice 

Ascunse cercetătoarelor priviri, 

Le vor vedea sosind mânate de dorul tristei pribegiri 2... 
Ce valuri nemiloase 

Mâine 

Le vor deschiden drum mormântul ? 

Porniră cele trei corăbii... 

Şi -abia se mai zăresc — 

se ngroapă 

In golul zărilor pătate de violetul înserării ; 

lar albul pânzelor întinse 

In cenușiul depărtării 

Zideşte trei mausoleuri în cari dorm cei duși pe apă. 


VASILE SA VEL 

GAZETA RIMATĂ : 
= BALADA BUCHETULUI DIN BRAȘOV 


„După discursul ţinut de dl Iuliu 
Maniu la întrunirea din Braşov, o 
tânără domnişoară i-a oferit un 
buchet de flori“. 


Gazeta Transilvaniez 
Azi vă vorbește un poet, 
Despre: un șef şi un buchet. 


N 


Nu e o: scenă de alcov: 

A fost deunăzi, la Brașov, 

O adunare cu alai — >- 
Venise toți fruntașii, vai! 

Cu patru cai, 

Cu şase cai, . 

(Erau trăsuri, iar nu tramvai, 
- Făceau „naveta“ cu Mihai). 


Cu gesturi de mitropolit 
In urmă, şeful a vorbit: 


— În conzecință, prin. urmare, 
Noi astăzi, unul fiştecare, 
(Insufleţire foarte mare) 
Nu ne-am mai dus ia *ncoronare, 
N'aveam coroane de schimbare. 
(Aplaudă domnul Cicio, tare). 
Dar orișicât de regional, 
Partidul nostru "i naţional. 
(Aci a fost un mic scandal). 
EI luptă cu oligarhia ; 
Și, apărându-și sărăcia, 
Exploatat de banca. Blank, 
Sărmanul Vaida mare franc. 
Tot astfel Goldiș, aferim ! 
Intors dela Ierusalim, ` 
Abia mai poate să trăiască 
Cu ce-i dă „Banca românească“ 
(Aplauzele încep să crească). ` 
Nu ca duşmanii, plini de crime, 
Cum a fost Goga dela Culte, 

(Aplauzele sunt unanime) 

Care-a făcut păcate multe: 
 Vânzând unei biserici crucea, 

Luă castelul dela Ciucea, 

Și asifel „Jara Noastră“ scoase! 
(Incep ovații furtunoase). 


` Discursul s'a sfârșit aici. 
Dar, fete mari și fete mici, 
Mai toate regionaliste, 
(Durere, chiar autonomiste) 
Inspre tribun” au dat năvală, 
Și pentru ziua triumfală, 
C'o caldă cuvântare-i dete 
"Un mic buchet de margarete. 


“In sumbra pace de hotel 
Tânjeşte-un şef, şi-un buckeţel . . . 
Jur împrejur e gol, e. toamnă, 

Și amintirile °l îndeamnă 

Să-și cearnă printre anii grei 

. Melancolia de holtei. 

æ ~. Ca un erou dintro baladă 
Lăsându-și fruntea *'n mâini să cadă, 
Cuprins de tainice dureri 
(Cum en tablouri, la bărbieri) 
Rupând petală cu petală, 

El se întreabă cu sfială 
Cu un accent de fintirim : 
— „Oare venim, sau nu venim“ ? 


Perfida floare însă tace 

Și cum potiru-i se desface 

Și cum petalele-și desparte 

EI stă cu fiecare "n parte 

- Gentil, atent, politicos, 

Rugându-le : „Mă rog Frumos. 
„Să fac cu Iorga, sau cu Stere 2% 


Tăcere în hotel, — tăcere ! 


10- TROCAR VOIVOD 

CRONICA SĂPTĂMÂNEI 


"POLITICA INTERNĂ. 


-Congresul partidului poporului 


Congresul partidului poporului a fost 
“fixat pentru data 'de 28 Noemvrie şi 
se va ţine Ja Sibiu. Ziua în care se 
va întruni, — și care coincide cu de- 
schiderea  Corpurilor - legiuitoare, — 
vorbește . destul de elocvent despre 
-atitudinea adoptată față de guvernul 
d-lui lon Brătianu. Partidul poporului 
păstrează și astăzi aceeaș vie indig- 


nare împotriva mijloacelor folosite de 


partidul liberal, ajuns la cârmă, pentru 
-a stoarce dip bietele: urne nevinovate, 
un rezultat siluit, falşificat şi brutalizat. 
lată  pentruce, . desigur, conducătorii 
“partidului poporului au fixat pentru ți- 
nerea congresului tocmai ziua în care 
Parlamentul „ales“ de d-nul general 
Văitoianu, se întruneşte în prima sa 
“seziune ordinară de toamnă. . 

Nici locul ales pentru congresul par- 
_tidului poporului nu e întâmplător. Con- 
gresul se va ţine la Sibiu, după rupe- 
rea definitivă a tratativelor de fuziune 
cu, partidul naţional, pentru ca să se 
-afirme încă odată -tendința partidului 
poporului de a înbrăţişa cu acecaş 
grije toate problemele cari se pun vie- 
ței de stat a României întregite, pe 
toată întinderea teritoriului ei. 

Fie că dorește, fie că nu, partidul 
poporului e nevoit incă odată să înșire 
forțele sale pe două fronturi de luptă: îm- 
potriva centralismului apăsător și neînţe- 
legător care caracterizează metoda de 
guvernământ a partidului liberal şi im- 
potriva exagerărei regionale a partidu- 
lui național. Cel dintâi, nesocotind orice 
sentiment de respezt pentru tradiţiile 
Ardealului, necunosăut şi nou venit 
pentru acest colţ de ţară, cârmuiește 
dela București cu o nepricepere bru- 
tală şi jicnitoare. Celalalt orbit de ne- 
cazul nesucceselor cari îi urmăresc de 
treiani încoace, s'a închis în găoacea 
unui separatism sterp, nu se înţelege cu 
nimeni, dincolo de Predeal, şi nu găsesc 
'vici o soluţie pentru curmarea răului. 


Ya 


Din programul congresului care se 


E, l 
pregăteşte, nu reese insă că partidui 
poporului va organiza la Sibiu numa ` 
o simplă întrunire. de protestare. Nu e 
vorba încă despre începutul campaniei 
de răsturnare a guvernului actual. 
Aceasta se va desfășura abea la pri- 
măvară. Nu e semnalul de atac, ci e 
numai pregătirea ofensivei. Şi merită 


"să fie relevat faptul că partidul popo- 


rului, inainte de a porni la un război 
de distrugere, își face un scrupul de 
conştiinţă din a examina mai întâi, cu 
toată seriozitatea, problemele pe cari 
mâine, fiind la guvern, să le poată 
stăpâni astfel în cele mai mici amă- 
nunte. Fără îndoială că cel mai însem- ` 
nat neajuns de care s'a lovit guvernul 
d-lui general Averescu, în 1920, a fost 
graba cu care a trebuit să fie înjghe- 
bat pentru a face faţă situaţiei. Parti- 
dul poporului a fost ridicat atung 
cârmă de valul neîndurat al evenimen” | 
telor înainte de a avea răgazul unei 
liniștite şi temeinice pregătiri. Partid 
nou, alcătuit subt presiunea curentului 
popular’ a guvernat în condiţii nespus 
de grele. Cea mai mare parte din gre- 
şelele cari s'au făcut în decursul guver- 
nărei trecute isvorăsc din această si- 
tuaţie specială, care a necesitat multă 
trudă, multă muncă și multă atenţie. 
Altfel se pare că ţine să se prezinte 
partidul poporului în faţa guvernărei 
sale viitoare. Congresul dela Sibiu se 
va ocupa în primul rând cu discutarea 


' programului partidului, chestiunile de 


„politică generală“ fiind lăsate deo- 
camdată în umbră. Pentru a se putea 
discuta în mai bună cunoștiință de 
cauză, problemele cele mai importante 
la ordinea zilei vor fi examinate spe- 
cial de referenţi anume însărcinaţi cu 
studierea lor, şi desbaterile vor lua în 
acest chip o înfățișare parlamentară. 
Vor îi desbătute pe rând: problema, 
constituțională, problema financiară, 
problema economico-industrială, pro- 
blema şcolară, problema bisericească, 
problema administrativă şi funcţionă- 
rească, problema muncitorească etc. etc. 

O caracteristică a congresului este 

notărârea luată dinainte ca toate che- 
“stiunile desbătute în congres să se 
publice într'un volum, care va cuprinde 
fără îndoială cea mai prețioasă unealtă 
«de propagandă politică: rodul muncei 
constructive. i - 

+ 2 


& $ B 
intradevăr, trebue să apreciem ca 


~un semn de serioasă înţelegere. a sar- 
cinei de a guvernă, faptul că un par- 
tid destinat să revină la cârma ţărei 
nu! se pierde în agitaţii nefolositoare și în 
zgomotoase adunări de partizani ne- 


EVENIMENTELE EXTERNE. 





"Conferinţa orientală. 


Problema orientală, încurcată din 
nou de dezastrul militar al Greciei şi 
de pretenţiunile guvernului din An- 
gora, — pretendent la stăpânirea Con- 
stantinogolului, — va fi examinată 
qa conferința care se: va ţine la 
Lausanne, la 13 Noembrie viitor. Sfor- 
țările desfăşurate cu prilejul conferin- 
“ței de pace dela Paris şi soluţiile cu- 
prinse în tratatul dela Sevres .vor ră- 
mâne prin urmare o muncă pierdută. 
` Aşezările statornicite în Balcani atunci 
vor fi revizuite, se vor angaja discuții 
. noui, din mijlocul cărora va putea să 
iasă lumină, e drept, dar şi oarecari 
încurcături neprevăzute. 

Dovadă că este așa, stă nota tri- 


measă de guvernul din Moscova, care ` 


doreşte să se folosească de momen- 
tul desbaterilor dela Lausanne, și care 
-cere să fie consultat în toate chestiu- 
nile cafi privesc examinarea proble- 
mei orientale. Limbajul lui Cicerin e 
foarte caracteristic. Comisarul afaceri- 
lor străine al Sovietelor .constată cu 
oare care amărăciune că puterile An- 
tantei mau luat in considerare şi nici 
wau răspuns la cererile Rusiei de a lua 
parte la rezolvarea chestiunilor orien- 
tale. Rusia îşi menţine cererea sa de 
a participa nu numai la rezolvarea 
chestiunei strâmtorilor, ci şi la con- 
ferința de pace dintre turci şi greci. 
„Fără de Rusta, adaugă Cicerin, nu se 
poate restabili pacea în Orient. Negli- 
jarea sistematică a drepturilor cele mai 
elementare, a intereselor și cererilor 
Rusiei, poate da loc la complicaţii in- 
ternaţionale foarte grave“. După pro- 








răbdători, unde nu se aud decât la- 
mentări şi critici sterile, ci inainte de 
a desfăşura steagul unei lupte pătimașe 
şi violente, se gândeşte să-și fixeze 
mai întâi, în linii sigure, drumul pe 
care va merge după biruința negativă 
a opoziţiei. 

Să fie zorile unor procedee şi a unor 
practici necunoscute” incă, dar deopo- 
trivă de binefăcătoare pentru mersul 
treburilor publice? Să nădăjduim. 


S. A... 


testare, o pronunțată notă amenință- 
toare... 
R * è + F . 


indicaţiile pe cari le dau ziarele 
franceze arată dealtfel că delegaţii 
Rusiei vor fi întradevăr ascultați, după 
cum vor fi „ascultați“ și reprezentanții 
României, Jugoslaviei și Bulgariei. Cu- 
vântul fiecăreia din aceste ţări. nu va 
cântări însă deopotrivă, şi cu privire 
la diferitele intervenţiuni cari se vor 
face în decursul desbaterilor, nădăj- 
duim că România va şti să unească 
glasul său cu acel a aliaţilor săi, pen- 
tru a se ajunge la soluțiile capabile 
de a menţine pacea Balcanilor. 

Conferința dela Lausanne va avea 
de rezolvat două laturi distincte ale 
problemei orientale:  Deoparte sunt 
chestiunile în litigiu dintre Turcia şi 
Grecia. Aranjamentele teritoriale intre 
cele două ţări cari sunt şi astăzi în 
stare virtuală de război vor porni dela 
acordul încheiat la Mudania. Grecia 
va avea de suferit grele consecinţe 
ale a:enturei sale militare şi sufletul 
elen, după scăderea pe care a arătat-o 
pe câmpul de luptă, se va întoarce 
dela conferință cu o dureroasă decep- 
ție. Telegramele au anunțat că s'a 
oferit d-lui Venizelos conducerea dele- 
gaţiei grecești la conferința orientală. 
Incă nu, se ştie dacă d-nul Venizelos, 
a cărui operă aproape personală a fost 
tratatul dela Sevres, va primi însărci- 
narea anevoioasă de a salva rămășițele 
străduinţei sale. in orice caz, stările 
de lucruri sunt atât de adânc. schim- ` 
bate, încât va fi foarte greu fostului 
președinte de consiliu al Greciei să în- 

drumeze pe o cale favorabilă hotărârile 
cari izvoresc acum dintr'o precisă si- 
tuație militară. 

A doua lature a problemei orientale, 
aceea a Strâmtorilor, e în întregimea 
ei de domeniul internațional. Regimul 
tare se va stabili la Constantinopol 
și la Dardanele, preocupă un cerc mai 
larg de naţiuni, printre cari România, 


cu interesele ei bine determinate la - 


ieşirea din Marea neagră, stă pe în- 
tâiul plan. 
* * * 

Guvernul lui Kemal-Mustafa s'a de- 
clarat gata să dea toate garanţiile 
pentru internaţionalizarea Bosforului, 
— obligându-se între altele, să dis- 
trugă toate întăriturile, — numai pen- 


tru a obține stăpânirea Constantinopo- - 
lului. Găsirea modalităţilor cari să- 


. satisfacă toate intereselor va fi o trudă 


migăloasă şi îngrată. Prevedem ușor ` 


dificultăți neîntrerupte și un lung şir 
de schimburi de vederi, în concertul 
cărora sperăm incă odată că punctul 


ÎNSEMNĂRI. 





„Fost poet“. Acuzaţia aceasta s'a 
„mai adus în câteva rânduri directo- 
-rului acestei reviste de către gazetele 
adversarilor săi. D. Octavian Goga 
war fi adică decât un „fost poet“, 
așa după cum d. dr. Alexandru Vaida 
e „fost“ medic de stomac la Karlsbad, 
iar d. Iuliu Maniu „fost“ advocat în 
Blaj. Oamenii aceștia, stăpâniți de o 
delicată pricepere. a tuturor manifes- 
tărilor cari au ceva comun cu arta, 
cred că talentul literar ar fi așa ceva, 
ca un post de comisar de alimentaţie: 
azi îl ai, din graţia şefului, mâne nu-l 
mai ai, pentrucă ai căzut în disgrație. 
Nu este tocmai aşa, confraţiior dela 
` „Gazeta Transilvaniei“ ! Talentul e și 
el o ursită care se leagă de cineva 
din naștere, cum ar fi, să zicem, pros- 
- tia. Darul poeziei nici nu se poate 
_ pierde, nici nu se poate câştiga, după 
cum prostul nu'se face deștept câte 
zile o avea. 
lată pentruce, cum nu se poate zice 
unui redactor din ţigănia Brașovului 
„fost prost“ — tot așa nu se poate 
spune autorului Oltului: „fost poet“. 


E, vorba doară de un destin. care nu. 





nostru de vedere, — libertatea comer- 
cială deplină a strâmtorilor şi sigura 
lor neutralizare militară, — va fi 
asigurat. - 

„Acesta este dealtfel punctul de ve- 
dere al Antantei, și trebuie să înregi- 
străm cu satisfacţie împrejurarea că 


“noul -guvern britanic, în fruntea căruia 


d-nul Bonar Law a luat lócul d-lui Lloyd | 


` George, inaugureăză politica sa externă 


cu dorința precisă de a. stabili. un 
acord perfect cu Franţa. 

Ziarele din Londra, cari au cerut în: 
majoritatea lor menţinerea lordului. 
Curzon, un sincer prieten al Franţei, 
la departamentul , afacerilor străine, 


„ Scriu în chip răspicat că singura chee 


sigură pentru restaurarea păcei în 
orient, este cooperarea: Angliei cu 
Franţa. ; 

Poate fi socotit prin urmare ca un 
fenomen: liniştitor, faptul că această 
cooperare se anunţă intrun cadru de 
periectă înţelegere. 


SEN. 


“părăsește pe nimeni, până în ceasul 


morţei. 


Don Basilio. Aţi citit cu toţii teri- 
bilul complot urzit mişelește de poș- 
taşii români împotriva partidului na- 
tional. Un act de o însemnătate mai 
mult decât istorică, menit să producă 
e nouă îndrumare în viața Ardealului, 
— un fel de hotărire ca aceea. pro- 
clamată la Alba-lulia, ca să nu mai 
lungim vorba, — a fost dosit la tele- 
grai și a fost predat la destinaţie cu 
o intârziere de douăzeci şi patru de 
ore. Ştiţi deci despre ce e vorba : des- 
pre celebra telegramă de aderenţă a 
d-lui Bazil Dumitropol, cel mai nou 
aderent a celor o sută dela Cluj adre- 
sată acestora cu prilejul întrunirei dela 
Braşov. Insemnătatea epocală a aces- 
tei telegrame e in afară de orice dis- 
cuţie, dată fiind covârşitoarea perso- 
nalitate a trimiţătorului ei, de care nu 
s'a auzit vreodată în Ardeal, şi dat 
fiind conținutul comunicărei, pe care 
până acum nu-l ştie nimeni... . 

Destul că duşmanii partidului na- 
ționai iar au început să conspire. Vă 

inchipuiți ce se întâmpla la Braşov 
dacă telegrama lui Don Basilio ar fi 
ajuns la vreme !... ` 


Incă o desmințire. Contraţii noștri 
„ dela Adevărul vor să arate câtă drep- 
tate avem să vorbim despre o anumită 
„presă de negustori“, fără scrupule, 
fără directivă şi: fără răspunderi. Abia 
am avut prilejul să rectificăm câteva 
minciuni publicate acum câtva timp, 
„între cari aceea a întrărei d-lui Octa- 


vian Goga în guvernul Brătianu, şi o 


nouă mistificare intervine, cerând o 
indreptăţită desminţire. Ziarul d-lui Ia- 
cob Rosenthal a publicat de data 
aceasta o aşa zisă convorbire pe care un 
redactor al său ar îi avut-o cu d. Oc- 
tavian Goga. Pentru cine a citit „con- 
vorbirea“ cu pricina e de prisos să 
mai spunem că ea ma existat; intr'a- 
devăr d. Octavian Goga n'a dat ochii 
şi ma convorbit cu nici un reprezen- 
tant al ziarului Adevărul. Declaraţiile 
publicate deci acolo mau fost făcute 
niciodată. 

Grozav se mai răzbună pe noi d. 
Iacob Rosenthal ! 


Ouă și șampanie. Să ne credeţi, că 
toți oamenii politici ai Ardealului sunt 
robiţi patimei care încolțește între le- 
găturile dintre partide. Trăim vremuri 
de lupte îndârjite, când principiile și 
mai ales interesele se ciocnesc atât 
de des, încât se ştirbește şi simţă- 
mântul. de frăție dintre fiii aceluiaș 
neam. Ciocnirile sunt neimblânzite, to- 
nul e ridicat, sufletele sunt otrăvite... 


Gândindu-se la toate acestea, re- 
gretându-le şi căutând un leac impo- 
„triva răului, doui. „fruntaşi“ dela Cluj 
Sau hotărit să contribuie cu ce vor 
putea, pentru restabilirea armoniei ob- 
şteşti. Ziarele au publicat întradevăr, 
deunăzi, că d-nii Teodor Mihali şi 
Aurel Millea au solicitat, pe seama 
acestei amărite ţări, importul a 200,000 
sticle de șampanie Târley. Citiţi îns 
două sute de mii! Vă închipuiți 
veselie s'at fi încins și ce bună dis- 
poziție s'ar fi revărsat asupra tutnror 
cetățenilor României ! Mai ieri, d. Mi- 
hali „exoperase“ un permis de ouă, 
acum vine la rând şampania. „Me- 
nu-ul“ se complâctează în chip mulțu- 
mitor. 

Dar, comisia de import dela minis- 


terul Industriei, complect agramată in 
chestiuni de unificare sufletească pe 
bază de şampanie a refuzat cererea 
oamenilor politici dela Cluj. Intrun 
cuvânt, nu le-a dat voie să fie și oa- 
meni de ispravă... 


Supărare confesională. D. Albert 
Honigmann dela Lupta sa supărat 
grozav că ne-am permis să ironizăm 
în chip glumeţ, dar nevinovat, compe- 
tența sa în materie de neînţelegeri 
confesionale, şi protestează zgomotos 
că aceasta e o „chestiune politică“ și 
orice „cetăţean. liber“ (încă) are drep- 


-tul să se ocupe de ea. 


Suntem de acord. N'am cititi 
noi d-lui Albert Honigmann dreptul 
de a avea păreri în chestiunile biseri- 


"ceşti. Treaba dumnealui! Dar, să ni 


se dea voie să ne mirăm, de unde iz- 
vorăște acest zel ciudat al unor oa- 
meni cari se tot amestecă, şi încă 
foarte fanatici, într'o lume de pro- 
bleme cari le sunt perfect necunoscute 
şi cari nu angajează nimic din resor- 
turile tradiţiei Tor sufleteşti ? 


Dar, mărturisim acum că mavem 


noi acest drept. Dă-i inainte, domnule 


Albert Honigmann: dă lecţii de prac- 
tică bisericească mitropolitului dela 
Blaj, analizează statutul lui Șaguna și 
pronunţă-te asupra Concordatului cu 
Roma... Noi făgăduim să nu mai de- 
ranjăm atâta cucernică îndeletnicire şi 
atâta canonică specialitate... 


Perle gazetărești. Cineva observa 
odată stilul defectuos al unora dintre: 
ziariştii noștri. Scuza s'a găsit numai 
decât. Şi-au descoperit-o ziariştii 
ei înşişi blestemând meseria care-i si- 
leşte să scrie „în grabă“. Tocmai ca- 
zul cucoanei dintr'o caricatură vieneză, 
care cerea să i se ierte greşala de 
ortografie din cauza pălăriei care-i 
făcuse umbră când scria. 

lată ce cetim în Adevărul, cu pri- 
lelul unei drame amoroase oarecare: 


„Mecanicul de vapor C. C. trăia în 
concubinaj cu d-ra G. P. care divor- . 
tase de soţul său, sora şefului Sigu- 
ranței din orașul nostru“. Punct. 
` Dilema e aceasta: sau sora șefului 
Siguranţei poartă pantaloni, sau d-na 
G. P. se măritase din eroare cu un 
bărbat de sex femenin. In acest caz, 
pricepem pentruce divorțase... 

CĂRȚI ŞI REVISTE 


Primim la redacţie o merituoasă lu- 
crare a d-lui Coriolan Petranu, confe- 
. renţiar la Universitatea din Cluj: „Mu- 

zeele din Transilvania, Banat, Crișana 

și Maramureş“. E un volum tipărit cu 

o deosebită îngrijire occidentală, cu- 

prinzând o cercetare prețioasă asupra 

trecutului muzeelor transilvănene şi 
asupra chipului cum ar trebui să fie 
administrate. Autorul cărții care se 

ocupă de muzeele din Tiansilvania a 

fost cândva, subt trecutul guvern, şi 

inspectorul lor. D-nul Coriolan Petranu 
care dovedește în cele peste 200 pa- 
gini ale lucrărei sale că nu era străin 
de loc de atribuţia sa, a fost suprimat, 

-— din motive bugetare, — de actualul 

ministru al Artelor. Și, să ne ințelegem, 

ma fost concediat inspectorul, a fost 
desfiinţat inspectoratul. E inutil să mai 

Spunem că „economia“ realizată e ri- 

dicolă, vom adăuga însă altceva. Gra- 

ție acestui inspectorat al muzeelor din 

Transilvania Sau putut identifica şi 

aduce. în ţară obiecte duse de unguri 
"la Budapesta, în valoare de aproape 

20 milioane. 

Guvernul actual nu se preocupă însă 
de asemenea  fleacuri. In special d-nul 
Banu e foarte ocupat: să nu vă închi- 
puiți că.e aşa uşor să faci de două 
ori pe săptămână — cel puţin! — dru- 





mul între Bucureşti şi Oradea-mare.... 


* 


„Discursul d-nei Alexandrina Canta- 
cuzino: la congresul societăţii Ocrotirea 
orfanilor de răsboi“ e titlul, cam lung, 
al unei broșuri, în care mai dăinuieşte 
ecoul unor regretabile scene petrecute 





la lași, astăvară, cu prilejul amintit 
mai sus. E o pagină urâtă a ameste- 
cului politicianismului meschin şi a 
unor invidioase rancune, într'o cauză 
pe care în special, autoarea broşurei, 
d-na Alexandrina Cantacuzino a slu- 
jit-o cu insufleţire, cu energie, cu pri- 


„cepere,. şi cu numeroase jertfe. E pă- 


cat că şi puţinele femei cari îşi închină 
la noi sforţările. lor pentru îndulcirea 
soartei celor năpăstuiţi, intâlnesc în 
drumu! lor spinii intrigilor şi bolovanii 
greoi ai şicanelor. 

+ 


D-nul Şerban Drutzu a tipărit la Chi- 
cago o interesantă carte despre „Ro- 
mânii din America“. Volumul e împăr- 
țit în două părţi: în ceadintâi se gă- 
sesc date şi lămuriri, în mare măsură - 
noui, asupra emigrărei Românilor în 
America, asupra ocupaţiilor pe cari le 
îmbrățișează odată ce-au trecut Ocea- 
nul şi asupra vieţei pe cari aceşti ex- 
patriați o duc în oraşele uriașe ale 
noului Continent. În partea doua sunt 
cuprinse informaţii recente asupra chi- 
pului în care România e văzută în Sta- 
tele Unite: între altele se reamintește 
o instructivă polemică a d-nului Anton 
Bibescu ministrul nostru la Washing- 
ton cu contele Teleki, fostul prim-mi- 
nistru al Ungariei. E un material do~ 
cumentar din care se pot reţine multe 
lucruri pline de adevăr, cari ar putea 
să dea de gândit guvernanţilor noştri. 

h. 

destinate pentru recenzie se vor trimite pe adresa revistei: 
CLUJ, Piaţa Cuza Vodă 16. ; 








Tipografia Dr. S. Bornemisa, Cluj, Piaţa Cuza Vodă No. 16. 


© BCUCIuj 


